Шаҳрихондаги оила бошлиғи пахтага кетганида уй ёниб кетди. Энди унга кўмак керакHaqida.net\nHome Dunyo Шаҳрихондаги оила бошлиғи пахтага кетганида уй ёниб кетди. Энди унга кўмак керак\nБундан икки ҳафта аввал KUN.UZ сайтига мурожаат келиб тушган эди.\nУнда айтилишича, Андижон вилояти, Шаҳрихон тумани, Дўлан қишлоғида истиқомат қилувчи Илёсбек Абдуллаев ўтган ойда уюшмаган аҳоли сифатида Тошкент вилояти, Юқори Чирчиқ туманига пахта теримига кетган пайтида – 20 октябрь куни тўрт хоналик уйи бахтсиз ҳодиса туфайли ёниб кетган. Хонадон соҳибининг билдиришича, ўша куни қаровсиз қолган хонадонга ўт кетишига электр линиясидаги қисқа туташув сабаб бўлган. Икки фарзандли оила айни пайтда яшаш жойисиз қолмоқда.\nФалокатдан жабр кўрган хонадон эгаси туман ҳокимлигига мурожаат қилган, унинг ҳолатини ўрганиш учун масъул шахслар келган. Шундан сўнг туман ҳокимлиги томонидан 25 дона шифер келтирилган. Бундан ортиқ ёрдам бўлмаган. 25 дона шифер билан эса бошпана битиб қолмайди. Жабрланувчининг туман ҳокимлигига қилган кейинги мурожаатлари эса бесамар бўлди.\nҚиш яқин. Кун сайин ҳарорат пасаймоқда. Абдуллаевлар хонадони маҳалла ва қариндош-уруғлар ёрдамида бир хонали уйни битказиб, қишнинг қорли ва қировли кунларигача бошпанага кириб олиш ҳақида ўйламоқда. Ҳозирда бир хонали уй қуришга чоғланган Илёсбек бор ҳаракатини уни битиришга қаратган. Лекин, маълумки, уй қуриш учун жуда кўп қурилиш материаллари зарур. Қурилиш материаллари эса пулга сотилади. Айни пайтда бу оилада уйни битириш учун маблағ йўқ ва улар яхши кишиларнинг кўмагига муҳтож.\nАбдуллаевлар хонадонига бевосита маблағ билан ёрдам бермоқчи бўлганлар учун пластик карта рақами:\nАгробанк – 8600 0423 0566 2602


Спорт мусобақаларида самарқандликлар ҳам етакчи - zarnews.uz\nСпорт мусобақаларида самарқандликлар ҳам етакчи\nТошкент шаҳридаги “Ҳумо арена”да дзюдо бўйича “Катта дубулға” мусобақаси ўтказилди.\nБеллашувда самарқандлик Давлат Бобонов фаолиятида иккинчи бор “Катта дубулға” мусобақаларининг кумуш медалига сазовор бўлди ва ўз ҳисобига Токио Олимпиадаси рейтинги учун 700 очко қўшиб қўйди.\nШунингдек, ака-ука Сардор ва Кемрон Нуруллаев ҳам ўз вазн тоифасида куч синашиб бронза медалига сазовор бўлди.\nЎзбекистон ҳуқуқни муҳофаза қилиш органларининг қўл жанги федерацияси томонидан Термиз шаҳрида қўл жанги бўйича “Ўзбекистон чемпионати-2021” мусобақаси бўлиб ўтди.\nУнда 14-15 ёшдаги ўғил болалар, +18-21 ёшгача бўлган ўғил болалар ва қизлар беллашди. Якунда вилоятимиз спортчилари 9 та бронза медалига сазовор бўлди.\nСамарқанд шаҳар 2-сон болалар-ўсмирлар спорт мактабида ўқувчи-қизлари ўртасида бадиий гимнастика бўйича вилоят биринчилиги ўтказилди.\nМусобақада шаҳар ва туманлардан келган 200 нафардан ортиқ ўқувчи-қизлар ўз маҳоратларини намойиш этиб ғолиблик учун баҳс олиб борди. Беллашув якунида 20 нафарга яқин энг маҳоратли қизлар саралаб олинди.\nСамарқанд шаҳрида Ўзбекистон касаба уюшмалари Федерацияси томонидан ишчи-ходимлар ўртасида жисмоний тарбия ва спортнинг оммавийлигини ошириш, улар ўртасида соғлом турмуш тарзини тарғиб этиш мақсадида корхона, ташкилот ва муассасаларда фаолият кўрсатаётган хотин-қизлар ўртасида анъанавий вилоят “Аёллар спартакиада”си бўлиб ўтди.\nУнда иштирокчилар спортнинг волейбол, стритбол, стол тенниси, шахмат, шашка, енгил атлетика ва дартс спорт турлари бўйича ўзаро беллашди.\nШунингдек, мусобақа давомида кўп йиллардан буён спорт соҳасида хизмат қилиб келаётган самарқандлик 6 нафар спорт фахрийси - Хушвақт Кафиев, Толиб Назаров, Елена Лаптева, Баҳодир Рашидов, Ҳамроқул Рафиев ва Абдуғани Юнусовларга “Ўзбекистон спорт фахрийси” кўкрак нишони топширилди.\n"Спортни сев, спорт билан яша!" шиори остидаги фестиваль доирасида Булунғур, Жомбой, Иштихон туманида стол тенниси бўйича спорт мусобақаси бўлиб ўтди.\nМусобақада умумтаълим мактаблари ўқувчилари ҳамда аҳоли вакиллари, маҳалла фаоллари қамраб олинди.\nСамарқанд шаҳрида 15 ёшдан 20 ёшгача бўлган ўғил болалар ўртасида самбо бўйича вилоят чемпионати ўтказилди.\nМусобақада 230 нафардан ортиқ самбочилар 24 вазнда беллашди. Муросасиз кечган баҳс якунига кўра, энг кўп медалга Тойлоқ олимпия захиралари коллежи спортчилари эга чиқди. Медал жамғариш бўйича иккинчи ўринга Самарқанд шаҳридаги спорт якка курашлари бўйича ихтисослаштирилган болалар-ўсмирлар спорт мактаби тарбияланувчилари сазовор бўлди. Учинчи ўрин Самарқанд олимпия захиралари коллежи самбочиларига насиб этди.


Бишкекда 5-7 май кунлари қирғиз-ўзбек чегарасини демаркациялаш бўйича икки давлат ҳукуматлари ишчи гуруҳларининг илк учрашуви бўлиб ўтди.\nЎтган йилнинг март ойида Қирғизистон президенти Садир Жапаров Ўзбекистонга ташрифидан сўнг қўшни давлат билан чегараларни аниқлаш масаласини уч ой ичида ҳал қилишга келишиб олинганини билдирган эди.\nАммо бугунги кунда чегара масаласи яна бир неча йилларга чўзилиб кетиши мумкинлиги аён бўлмоқда. Чунки икки давлат ўртасида ҳали ҳам аниқланмаган баҳсли ҳудудлар мавжуд.\nҚирғизистон ҳукуматининг чегара масалалари бўйича махсус вакили Назирбек Бўрубаев 5-7-май кунлари ўтказилган музокараларда Ўзбекистон ва Қирғизистон ўртасида аниқлаб бўлинган чегара ҳудудларини демаркация қилишни бошлашга келишиб олинганини айтди:\n“Делимитация бўлган чегараларни демаркациялаш бўйича илк учрашув бўлди. Ўзбекистон томони билан келишиб олдик. Ёзда чегара чизиқларига қозиқ қоқиб, белгилаш бошланади. Аниқланган ҳудудларни белгилаш бошланади. Қолган, аниқланмаган ҳудудлар бўйича, музокаралар давом эттирилади”.\nУнга кўра, навбатдаги учрашув Ўзбекистонда ўтади. Қирғизистон Ўзбекистон билан Ўш, Жалолобод, Боткен вилоятлари орқали чегарадош. Икки давлат ўртасидаги чегара узунлиги 1378 километрни тузиб, 2017 йилги келишув асосида унинг 1170 километри ёки 85% фоизи аниқланганди. Ўшандан бери чегаранинг яна 13% аниқланган.\nЎзбекистон билан чегарадош ҳудудлардан бири бўлган Олабуқа тумани яшовчиси, маҳаллий фаол Шайирбек Стамкулов чегараларнинг аниқланиши билан маҳаллий аҳоли хавотирлари ҳам босилади, деган фикрда. Сўнгги йилларда чегарада келишмовчиликлар деярли кузатилмаган бўлса-да, хавотирлар сақланиб қолмоқда.\n"Аҳоли учун чегаранинг аниқлангани яхши. Ҳамма жой сим билан тўсилса контрабанда озаяди. 5-6 йил аввал ўзбекистонликлар бу ерларга келиб, молларимизни ҳайдаб кетган воқеалар ҳам бўлган. Ҳозир бундай воқеалар озайди. Шундай бўлса ҳам чегарани ҳал қилиш пайти келди”,-деди фаол.\n2021 йили Қирғизистон президенти Садир Жапаров Ўзбекистонга сафари чоғида Ўзбекистон президенти Шавкат Мирзиёев билан чегарадаги асосий масалаларни уч ой ичида ҳал қилишга келишган.\nҚирғизистон миллий Хавфсизлик Давлат қўмитаси раиси Қамчибек Ташиев ушбу сафар натижасида қирғиз-ўзбек чегара масаласи юз фоиз ҳал бўлганини, фақат расман тасдиқланиши кераклигини айтган эди.\nБироқ қирғиз ҳукуматининг Кампиробод сув омбори бўйча позицияси ижтимоий тармоқларда танқид қилиниб, Ўшнинг Қорасув ва Ўзган туманида маҳаллий аҳоли норозилигига сабаб бўлган. Шундан сўнг расмий Бишкек Кампиробод сув омборини Ўзбекистонга бериш бўйича келишимдан бош тортишини эълон қилган.\nЧегара масалалари бўйича мутахасис Жумали Адилбаев қирғиз-ўзбек чегарасидаги қийин вазиятларга тўхталди.\n“Чегара масаласини дарров ҳал қилиш қийин. Кампиробод бўйича бир қанча муаммо бор. Сув остидаги ер Ўзган туманига қарашли. У Ўзбекистонга ўтмаган. Ўзбекистон унинг ўрнига Наманган, Фарғона вилоятларидан ер участкалари беришини айтган. Ундан кейин сув омборидан Қирғизистонга икки канал қурилиши керак эди. Унинг биттасигина эплаб қурилган. Сув омборига сувни тўлдиришда ҳам масала бор. Қисқаси шу каби масалалар кўп. Кампирободдан ташқари Ўзбекистоннинг Қирғизистонда тўрт, Қирғизистоннинг Ўзбекистонда бир анклави бор. Уларни қандай хал қилиниши ҳам номаълум. Бу ҳам бош оғриғи. Чегарани хал қилиш бир томонгагина боғлиқ эмас. Асрлар давомида қўшни бўлган икки давлат муросага келиши керак. Бироқ бунинг аниқ қачон амалга ошишини аниқ айтиб бўлмайди",-деди Адилбаев.\nҚирғизистонлик таҳлилчилар Ўзбекистон билан чегаранинг аниқланмаган участкалари контрабанда учун ўнғай йўлак бўлиб қолаётганини айтиб келадилар. Сўнгги бир ой ичида мана шундай участкаларда Ўзбекистон чегарачилари отган ўқдан 5 киши ҳалок бўлди.\n5 май куни Жалолобод вилояти Олабуқа туманининг 48 ёшли яшовчиси, унинг 24 ва 22 ёшли ўғиллари, 5 апрелда эса ака-ука ўзбек чегарачилари ўқидан ҳалок бўлган. Ўзбекистон томони уларни ноқонуний равишда чегарадан юк олиб ўтишга уринишда айблаган.


Тошкентда “Django Girls” дастури бўйича маҳорат мактаби бўлиб ўтди - Terabayt.Uz\nТошкентда “Django Girls” дастури бўйича маҳорат мактаби бўлиб ўтди\n2017 йилнинг 26 ноябрь куни Тошкент шаҳридаги Инҳа университети ҳамда “Super Dispatch” Ўзбекистонда биринчи маротаба “Django Girls” дастури бўйича қизлар учун бепул маҳорат мактабини ўтказишди. Бу ҳақда университетнинг расмий сайтида хабар берилмоқда.\n“Django Girls” – бутун дунё ташаббуси бўлиб, унинг асосий мақсади — маҳорат мактабларини ташкил этиш орқали қизлар орасида, жумладан, “Python” ва “Django” каби дастурларни оммалаштиришдир.\n2014 йилдан бери ер юзининг турли бурчакларидан бўлган 1,22 минг нафар кўнгиллилар дунёдаги 81 мамлакатнинг 353 шаҳрида 544 та тадбир ташкиллаштиришди. Мазкур тадбирларда умумий ҳисобда бутун дунё бўйича деярли 12,2 минг нафар аёллар иштирок этишди.\nҲар бир тадбирда 30-70 нафар иштирокчилар HTML, CSS, Python ва Django ёрдамида ўзларининг биринчи веб-лойиҳаларини яратишади.\n“Django Girls Tashkent” тадбири “Django Girls” дунё ташаббусининг бир қисми бўлиб, у қизларга дастурлаш оламини ҳис этиш имкониятини тақдим этади.\nТадбирга Тошкент шаҳридаги Инҳа университети ҳамда “Super Dispatch” компанияси, шунингдек, “Django Girls” халқаро ҳамжамияти ташкилотчилик қилишди. Лойиҳани “Ground Zero”, “MyTaxi”, “GitHub” ва “Python” қўллаб-қувватлашди.\nМаҳорат мактабида қатнашиш учун 70 нафардан зиёд қизлар рўйхатдан ўтди. Иштирокчилар гуруҳларга бўлинди, ҳамда маҳоратли менторлар бутун дунёда “Django Girls” тадбирларида ишлатиладиган дастур қўлланмаларидан фойдаланишга кўмаклашиб юборишди.\nДарс жараёнида иштирокчилар “Django”, “Python”, “HTML” ва “CSS”, шунингдек, “github” лойиҳаси билан ишлашни ўрганиб олишди.\nҲилола Умарова, “Django Girls Tashkent” лойиҳасининг ташкилотчиси, қайд этди: “Лойиҳа қизларни ахборот технологиялари соҳасига жалб қилишга қаратилган, сабаби, мазкур соҳада ҳалиям аёллар сони кам. Маҳорат мактаби қизларга дастурлаш жудаям осон ҳамда қизиқарли эканлигини кўрсатиб берди”.\n#“Django Girls” дастури


Порлоқ келажакка ундаган сиймо | Ўзбекистон "Адолат" социал-демократик партияси\nПорлоқ келажакка ундаган сиймо\n25 Январь, 10:39 • Муносабат, Наманган вилояти, Янгиликлар • 212 марта кўрилди • Комментариев к записи Порлоқ келажакка ундаган сиймо нет\nШу кунларда мамлакатимизнинг барча ҳудудларида Ўзбекистон Республикасининг Биринчи Президенти Ислом Каримов таваллудининг 80 йиллигига бағишланган тадбирлар кенг миқёсда ўтказилмоқда. Уларни ташкил этишда “Адолат” СДП ташкилотлари ҳам фаол қатнашмоқдалар. Давра суҳбатлари, учрашувлар, адабий кечалар, кўргазмаларда Ўзбекистонни Истиқлол йўлига олиб чиққан буюк давлат арбоби ва сиёсатчининг ҳаёт йўли, халқ бахт-саодатини таъминлашга қаратилган самарали фаолияти ҳақида атрофлича фикр юритилмоқда.\n— Олий ўқув юртимизда Ислом Каримовнинг 80 йиллигини муносиб нишонлаш мақсадида тадбирлар режаси ишлаб чиқилган ва амалга оширилмоқда, — дейди халқ депутатлари вилоят кенгашидаги “Адолат” СДП гуруҳи аъзоси, Наманган давлат университетининг ректори, техника фанлари доктори, профессор Абдусалом Умаров. – Уларда барча факультетларни қамраб олиш кўзда тутилган. Тадбирларнинг барчасини жонли мулоқот асосида, қизиқарли ўтказиш чоралари кўрилмоқда. Юртимиз тарихида ўчмас из қолдирган буюк инсонниг хотирасига ҳамиша ҳурмат ва эҳтиром бажо келтириш барчамизнинг улкан инсоний бурчимиз эканлиги қайта-қайта таъкидланмоқда.\nАйниқса, талабаларнинг университет профессори, сиёсий фанлар доктори, профессор Турсунбой Файзуллаев билан учрашувлари мазмунли ўтмоқда. Чунки домла икки марта Ўзбекистон Республикаси Олий Мажлиси депутати бўлган, Ислом Каримов иштирокидаги кўплаб тадбирларда қатнашган. 2015 йилдаги сайловда эса унга Наманган вилояти бўйича ишончли вакил бўлган.\nШу каби тадбирларда Биринчи Президентимиз раҳбарлигида собиқ мустабид тузум даврида аёвсиз топталган миллий қадриятларимиз, урф-одатларимиз, муқаддас динимиз, азалий анъаналаримизни тиклаш юзасидан кенг қамровли ишлар олиб борилганлиги кўп марта қайд этилмоқда. Бу борада олиб борилган ишларни чин маънода маънавий жасорат дейиш мумкин. Шунинг учун ҳам халқимиз Ислом Каримовни доимо фахр ва ифтихор билан эслайди. Қолаверса, ҳамма уни Ўзбекистон Мустақиллигининг чинакам меъмори ва ташаббускори деб билади.\nМаълумки, ўтган йил бошида Ўзбекистон Республикаси Президенти Шавкат Мирзиёевнинг “Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида” қарори эълон қилинганди. Мазкур ҳужжатда Ўзбекистон Республикасининг Биринчи Президенти, Ўзбекистон Қаҳрамони Ислом Абдуғаниевич Каримовнинг ёрқин хотирасини абадийлаштириш мақсадида бир қатор ишларни амалга ошириш кўзда тутилган эди. Хусусан, олий ўқув юртлари талабалари учун Ислом Каримов номидаги давлат стипендиясини жорий этиш ҳам кўзда тутилган эди.\nНаманган давлат университетининг педагогика-психология факультети талабаси Дилшода Жабборова ҳаётида ўтган ўқув йилида унутилмас воқеа рўй берди. У биринчилар қаторида Ислом Каримов номидаги даввлат стипендиясига сазовор бўлди.\nКурсдошларининг айтишича, у бундай юксак шарафга ҳар томонлома муносиб. У ўқишда аълочи, жамоатчилик ишларида фаол, илмий изланишлар олиб боришда ҳам талабаларга намуна. Қатор нуфузли тадбирларда муваффақиятли иштирок этиб келмоқда. Масалан, 2016 йилда университетда ташкил этилган ёш олим ва иқтидорли талабаларнинг “Инновацион ғоялар” республика кўрик-танловининг ҳудудий босқичи совриндори бўлди. “Оилавий тарбия самарадорлигини оширишнинг ижтимоий-педагогик асослари ва инновацион технологиялари“ республика илмий-амалий анжуманидаги маърузаси ҳам барча иштирокчиларда яхши таассурот қолдирди.\n— Мамлакатимизнинг Биринчи Президенти номидаги стипендияга сазовор бўлганлигим албатта, жуда шарафли, — дейди Дилшода Жабборова. – Чунки юртимизни Истиқлол йўлига олиб чиққан буюк инсон номи билан боғлиқ ҳар бир нарса кишида фахр ва ифтихор туйғуларини уйғотади, ғурурлантиради. Айни пайтда зиммамга катта масъулият ҳам юкланди. Чунки бундан буён ҳар бир ишим ана шу стипендияга муносиб бўлиши зарур. Демак, ижтимоий ҳаётда янада фаол бўлиш, пухта билим олиб, юқори малакали мутахассис мақомига эришиб, Ватанимизнинг гуллаб-яшнашига ҳисса қўшишим керак. Бу мен учун муқаддас бурч саналади. Курсдошларим билан учрашувларда, маҳалладаги тенгдошларим билан гаплашганимда кўпинча шу ҳақда ҳам сўзлайман.\nНаманган вилоят Кенгаши\nПорлоқ келажакка ундаган сиймо was last modified: Январь 25th, 2018 by matbuot\n« Таълим соҳасида соатбай ҳақ тўлаш ўртача 15%га оширилди Соғлом турмуш тарзи – фаровон ҳаёт кафолати »\n11 Июл • 82 марта кўрилди\n6 Июн • 175 марта кўрилди\n6 Июн • 181 марта кўрилди\n5 мая • 195 марта кўрилди


Ёшлар лигаси: Вадим Чемиртаннинг дубли “Бунёдкор”га “Бухоро” устидан ғалабани таъминлади\n19 июнь,2017, 19:58 319\nХабарингиз бор, айни пайтда ёшлар лигаси 14-туридан ўрин олган бир қатор учрашувлар бўлиб ўтмоқда. Ҳозиргина Бухорода “Бухоро” – “Бунёдкор” баҳси якунланди. Унда “Қалдирғочлар” сафида тўп тепаётган Вадим Чемиртан дублга эришди. Айнан унинг голлари тошкентликларга “Бухоро” устидан ғалабасини таъминлади.\n18:00. “Бухоро” – “Бунёдкор” 1:2\nТеглар: Ёшлар лигаси Вадим Чемиртан Бунёдкор Бухоро\nВидео. Қаршида байрам ёхуд "Насаф" - "Пахтакор" учрашувининг сиз кўрмаган вазиятлари 1900


Нақдлаштириш учун комиссия тўлови жорий этилиши қанчалик адолатли? | Fayzbog.uz\nХалқ банки: “Банкнинг харажатлари бор. Банкоматлар бир кунда 2–3 марта пул билан узлуксиз таъминланмоқда. Инкассация хизмати пулни олиб бориб банкоматга қўяди, бунинг учун ёқилғи сарфлайди, амортизация ҳам бор”…\nБанкоматларнинг ўрнатилганига 1 ой бўлгани йўғ-у бирданига нақдлаштириш учун фоиз ўрнатилганини қаранглар! Бу турган битгани талончиликку. Халқ банкининг уялмасдан «Инкассация хизмати пулни олиб бориб банкоматга қўяди, бунинг учун ёқилғи сарфлайди, амортизация ҳам бор» дейишига қаранг. Инкассация хизмати шу банкоматдаги 1%га қараб қолибдими, шу 1% бўлмаса келиб-кетолмасаканми?\nДўстлар, келинглар, эринмасдан Президент виртуал қабулхонасига ёзаверайлик, Хал банки менга нақд пул топиб беролмай пластикка пул беряпти. 2-3 кундан кейин пластигимнинақдлаштириб, 1% оляпти. 1% га нақд пул бўлса, нега ойликни нақд пулда бермайди. Халқ банки, Президент виртуал қабулхонасидан юзминглаб шикоятларга ТАЙЁР ТУР!!!!!!!!!!!!!!!\nКатта ўғри, ҳаромхўрлар бошлаб берганидан кейин қолган кичиклари ҳам давом эттиради, бунча пасткаш бўлмаса бу банклар, шунча ҳалқни талон тарож қилиши буларга камлик қиляпти\nХаром ху’р! Маош ойликни давлат, хамма налогларни ушлаб кейин одамларга ту’лайди. Энди бу харом ху’р фоизчи Банк эмас! Банкдаги харом ху’рла фоиз ушламок,чими?. Хаммасини к,амаш керак! Хеч к,айси Давлат ЕР ЮЗИДА ЙУК, бунак,а к,онун. Халк,ни шилмок,чи бу ифлос банкирла К,АМАШ керак бу итлани. УНДА ДАВЛАТ ЁКИ ИШ ХОНАЛАР НАК,Д ПУЛЬ БЕРСИН ХАЛК,К,А .ХАЛК,НИ ШИЛМАСДАН. Карупция тугамиди бу кетишда, айни ку’паяди. Кейин бу ифлослани номи ВОР ЗАКОНА бу’лади.\nДоим шунақа !!!!! Аввал КААААААТТА харомҳўрликни бошлаб беради, қолганлари ундан ўрнак олади. Масалан, менинг ойлик маошим 15 йилдан бери пластик картага ўтади, шунча йилдан бери 10-15 % гача нақдлаштириб келдим. Фақат март ойида маошни нақд пул беришди, кейин яна «ўз аризамга асосан» пластик картага ўтказиб беришмоқда.Юқоридаги фикрларга тўла қўшилган ҳолда шуни қўшимча қиламанки, давлатнинг шунча чиқарган 10000 ва 50000 сўмлик пуллари қаёққа кетяпти????? Ҳайронман, давлат ижро органлари Президент қарорларини бажармаса?! Қишлоқ ҳудудларини нақд пул билан қачон таъминланади? Банклар мана шу 1 % судҳўрлик орқали топилган маблағга қараб қолган бўлса?!


Флойд Мейвезер ўғлининг 16 ёшга тўлиши муносабати билан 79 минг еврога Mercedes совға қилди » Ўзбекистон янгиликлари – Zamin.uz\n19-11-2015 | 16:54\nZAMIN.UZ / Спорт / 19 Ноябр 2015 года414\n18 ноябрь куни машҳур боксчи Флойд Мейвезернинг тўнғич ўғли Кораун 16 ёшга тўлди. Шу муносабат билан унинг сахий отаси ўғлига автомобиль совға қилди, деб хабар беради «Сегодня.ua». C-классидаги Mercedes Coupe автомобилининг нархи 79 минг еврони ташкил этади. Роппа-роса бир йил аввал Флойд Кораунга Bentley’дан гольф-кар совға қилган эди. Бу билан у ўғлини ҳақиқий автомобиль ҳайдашга тайёрлади. Манба: Daryo.uz\nЎқишни тавсия қиламиз Хонанда Улуғбек Раҳматуллаев ФИФА рефериси Равшан Эрматовдан «жуда катта совға» олди\nХитойлик рассом ғиштдан Mercedes ясади\n17:39 / 03-03-2015\nРоналдуга «Олтин тўп»ни қўлга киритгани муносабати билан олтин iPhone 6 топширилади\n18:36 / 20-02-2015


ZiyoNET › Иқтидорли ёшлар › Пўлатова Сарвиноз Ботир қизи\nФамилия, исм-шарифи: Пўлатова Сарвиноз Ботир қизи\nТуғилган, йили, куни ва жойи:16.05.1994 йил Навоий вилояти.Қизилтепа тумани.\nТаълим олган/олаётган мактаби: Навоий шаҳри. № 2- мактаб.\nТаҳсил олган/ олаётган муассасаси: Навоий давлат педагогика институти\nФаолият йўналиши: 5141400 Инглиз тили ва адабиёти таълим йўналиши. 4-курс талабаси, Навоий номли давлат стипендианти\nИлмий иши: “Матн таржимасида учрайдиган лексик- грамматик қийинчиликлар”\nХалқаро тадбирлардаги иштироки: Иштирок этмаган.\n1.2014 йил “Камолот маликалари кўрик танловида “Камолот маликаси” номинатсияси учун Диплом: I даражали.\n2.2014 йил “Энг фаол китобхон” кўрик танловида фаол иштирок этгани учун” Фахрий ёрлиқ\n3.2015 йил Зулфия таваллудининг 100 йиллигига бағишлаб халқаро миқёсида ўтказилган анжуманда фаол иштирок этгани учун Фахрий ёрлиқ\n4. 2015 йил “For real” номли талабалар илмий тўгараги маънавий-маърифий тадбирларида фаол иштироки учун Фахрий ёрлиқ\n5.2015 йил Навоий номли давлат стипендиантлиги учун ўтказилган танловда Навоий номли давлат стипендияси соҳибаси.\nПўлатова Сарвиноз Ботир қизи 1994 йил 16 майда Навоий вилояти Қизилтепа туманида туғилган.\nУ 2000 йили Навоий вилояти Қизилтепа туманидаги 32 сонли умумтаълим мактабининг 1 синфига ўқишга қабул қилинди. 2009 йили Навоий шаҳридаги 2-сонли умумтаълим мактабини имтиёзли тамомлаб, шу йили НДПИ ҳузуридаги 1-академик лицейга ўқишга қабул қилинди. 2012 йилда Навоий Давлат педагогика институти Хорижий тиллар факультети “Инглиз тили ва адабиёти” таълим йўналишига давлат гранти асосида ўқишга қабул қилинди.\nҲозирда шу факультетнинг 4 курс талабаси. Келажакда ўз мутахасслиги бўйича ўқитувчи бўлиб, ёшларимизнинг комил инсон бўлиб тарбия топишлари учун устозларидан олган билим, кўникма ва малакаларини уларга ўргатишга ҳаракат қилади.


Ўзбекистон миллий жамоаси ЖЧ-2022 саралашидан ўрин олган Яманга қарши ўйинда чиройли ўйин кўрсатиб, ғалаба қозонди. Вадим Абрамов бошчилигида илк ўйинида майдонга тушган «оқ бўрилар» рақиб дарвозасига бешта гол урди.\nЎйин бошланишида йигитларимиз қийинчиликка дуч келиши кутилганди, чунки Сингапур ва Саудияга иккитадан гол уриб дуранг ўйнаган Яман бизга ҳам жиддий қаршилик мумкин эди, аммо Санжар Қодирқулов 3-дақиқадаёқ гол уриб, вазиятни енгиллаштирди.\nЎйин давомида футболчиларимиз сенсация кўрсатиш учун бел боғлаган Яманга ҳеч қандай имконият қолдиришмади десак, тўғри бўлади. Яманликлар мураббийи Шомуродовни қўриқлаш учун алоҳида режамиз бор деганди, аммо Элдор бу режани 33-дақиқада йўққа чиқарди. Фаррух Сайфиевнинг заргарона узатмасини Россия чемпионати тўпурари бош билан дарвозага жойлаб қўйди.\nИккинчи бўлим Жамшид Искандаровнинг супер голи билан бошланди. Узоқ вақт миллий жамоага чақирилмай қолган Жамшид Яман билан ўйинни юқори савияда ўтказди. У биринчи голда ҳужумни бошлаб берганди, Жамшиднинг голи эса жуда ажойиб чиқди. Кейинги иккита гол Ислом Тўхтахўжаев ва Игорь Сергеев ҳисобида ёзилди.\nШу тариқа Ўзбекистон миллий жамоаси жуда муҳим ўйинда ғалаба қозониб, саралашдаги очколар ҳисобини очди. Қуйида Ўзбекистон — Яман ўйинидан тайёрланган фотогалереяни эътиборингизга ҳавола қиламиз.\nЖаҳон чемпионатига саралаш


hidoyat.uz – “Мовароуннаҳр” нашриётининг сайти - ҲАЁ ИМОНДАНДИР\nАбу Ҳурайра (розияллоҳу анҳу)дан ривоят қилинади. Набий (соллаллоҳу алайҳи ва саллам) дедилар: “Имон олтмишдан ошиқ бўлакдан иборат. Ҳаё имоннинг бир шуъбасидир” (Имом Бухорий ривояти).\n“Имон олтмишдан ошиқ бўлакдан иборат”. Расулуллоҳ (соллаллоҳу алайҳи ва саллам) кoмил имoнни сифатлаб, уни шoxлари вa ҳoсили кўп дaрaxтгa ўxшaтдилaр. Шox-бутоқлaри йўқ дарахт мeвa ҳам, соя ҳам бермaйди. Имoн биргина тaсдиқ ва иқрордан иборат бўлса, худди дaрaxтнинг яланғоч тaнaсига ўхшайди. Ундай дaрaxтнинг на сояси, на ҳoсили бўлади.\nИмон Исломнинг асосий рукнларидандир. Аллоҳ таоло марҳамат қилади: “(Эй инсонлар!) Аллоҳга ва Унинг Пайғамбари (Муҳаммад)га имон келтирингиз!” (Ҳадид, 7).\n“Имон” луғатда тасдиқ этмоқ, инонмоқ каби маъноларни англатади. Шариатда эса, Пайғамбаримиз Муҳаммад (соллаллоҳу алайҳи ва саллам) келтирган барча нарсаларни дил билан тасдиқлаш ва тил ила иқрор бўлишдир.\n“Ҳаё имоннинг бир шуъбасидир”. Ҳадиси шарифнинг давомида имоннинг шуъбаларидан айнан ҳаё зикр қилинди. Зеро, у бaрчa фaзилaтлaр асосидир. Уламолар ҳаёни таърифлаб бундай дейишган: “Ҳаё шундай хулқки, у гўзал амалларни қилишга ва ёмонликларни тарк этишга ундайди”.\nАнас ибн Молик (розияллоҳу анҳу)дан ривоят қилинади: Расулуллоҳ (соллаллоҳу алайҳи ва саллам): “Ҳаё нимада бўлса, албатта уни зийнатлайди. Ҳаёсизлик нимада топилса, албатта уни шарманда қилади”, дедилар (Имом Бухорий ривояти).\nИмом Нававий (раҳимаҳуллоҳ) “Шарҳи Арбаъин”да ҳаёнинг имон билан боғлиқлигини бундай тушунтирганлар: “Ҳақиқий ҳаё шуки, банда биринчи бўлиб Аллоҳдан чинакам уялиши лозим. Чунки Расулуллоҳ (соллаллоҳу алайҳи ва саллам) саҳобаларга: “Аллоҳдан чинакам ҳаё қилинглар”, дедилар.\nАллоҳдан чинакам ҳаё қилмаган одам бошқалардан асло уялмайди.\nҲақиқий ҳаёга ҳар бир ҳолатда Аллоҳ таолонинг кўриб турганини билиш, гуноҳлардан узоқда бўлиш билан эришилади. Ҳаёли инсон бировга, гарчи у билмаса-да, кўрмаса-да, хиёнат қилмайди, обрўсини тўкмайди, зулм қилмайди, ҳақини топтамайди. Ичи билан таши бир бўлади. Биров бор пайтда бошқача, йўғида эса бошқача муомала қилмайди. Одамлар кўз ўнгида қилмаган гуноҳни Парвардигоридан қўрққани учун танҳолигида ҳам қилмайди. Шундай сифатга эга одамдa сaлoбaт пайдо бўлади.\nШундай экан, ҳаёли бўлайлик, шунда икки дунё саодатига эришамиз, иншоаллоҳ.


Немис нашрлари Макс Крузени Германиядаги энг омадсиз футболчи сифатида эътироф этишмоқда » Скачать музыку бесплатно новинки музыки 2016-2017\nКомментариев: 0 Просмотров: 143 Дата: 24-03-2016, 03:18 "Вольфсбург" жамоаси ҳужумчиси Макс Крузе Германия терма жамоаси йиғинларига чақирилмади. Шундан сўнг немис нашрлари ушбу футболчи учун 2016 йил ўта омадсиз келгани ва шу йилнинг ўзида футболчи бир неча марта омадсизликка йўлиққани ҳақида ёза бошлади. Макс Крузе - яхши ҳужумчи. У жуда чиройли голлар уради. Бу маълумотни тасдиқлаш учун қуйидаги видеони кўриб чиқиш кифоя. Крузедан мураббийлар марказий ҳужумчи сифатида ҳам, қанотларда ҳам, таянч яримҳимоячида ҳам фойдаланишлари мумкин. 2015 йилда у Германия чемпионатидаги катта трансфер сифатида Менхенгладбахнинг "Боруссия" жамоасидан "Вольфсбург" жамоасига 12 млн евро эвазига ўтганди. Айни вақтда 28 ёшда бўлган бу футболчи миллий терма жамоада шу вақтгача 14та ўйин ўтказган ва 4та гол урган (голлардан 2таси аҳамиятсиз учрашувда Гибральтар термаси дарвозасига йўлланган). Евро-2016 учун саралаш ўйинларида у доимий равишда терма жамоага чақирилди. Футбол - Крузенинг ягона машғулоти эмас. Бу футболчи тўп билан муомила қилишдан ташқари, карта чийлашни ҳам боплайди. 2014 йилда у покер бўйича World Series of Poker турнирида финалга чиққанди. Лекин унинг бу қизиқиши ўзи учун қимматга тушди. Март ойи бошида у полицияга мурожаат қилиб, картада ютиб олгани 75 минг евро солинган сумкасини таксида унутиб қолдиргани ҳақида айтди. "Вольфсбург" раҳбарияти ҳам бундан хабардор бўлгач эса, футболчи билан тарбиявий соат ўтказилди ва унга 25 минг евро миқдорида жарима тайинланди. Круз - хўранда. Бу футболчи мазали таомларни паққос туширишга иштиёқманд. Март ойида, йўқолган пул билан боғлиқ воқеадан бироз ўтиб жамоа раҳбарияти уни "Нутелла" шоколадларини кўп истеъмол қилгани учун жазолагани ҳақида хабар пайдо бўлди. Bild нашри тарқатган бу хабар "Вольфсбург" вакиллари томонидан тасдиқланмаган бўлсада, Крузенинг вазн орттиргани кўриниб туради ва журналистлар унга таомномани ўзгартиришни тавсия этишда давом этишади. Крузе - хурсандчилик қилишга ўч. Яна бир сафар Bild нашри журналисти "Вольфсбург" футболчисини тунги клубда ўз туғилган кунини нишонлаётганида "ушлаб олди". Футболчи клуб ташқарисида ўзини суратга олаётган мухбир қизни пайқайди ва унинг олдига бориб, қўлидан телефонини олиб қўйишга уринади. Лекин суратни ўчиришнинг иложи бўлмайди ва футболчининг шу алфоздаги сурати газетанинг навбатдаги сони саҳифаларидан бирида пайдо бўлади. Крузе - Германия термасидан ташқарида. Германия терма жамоаси бош мураббийи Йоахим Лёв терма жамоанинг навбатдаги йиғинлар учун таркибини танлар экан, ўзига фақат футбол ҳақида ўйлайдиган футболчилар кераклигини қайд этди. 2014 йилги жаҳон чемпионатида зафар қучган мураббийда эса истеъдодли футболчилар тақчиллиги муаммоси йўқ ва натижада Крузе таркибдан тушиб қолди. - деб хабар бермоқда Stadion.uz нашри.


Роналду “face to face”да Ҳабибни мағлуб этди (видео) - EFFECT.UZ\nРоналду “face to face”да Ҳабибни мағлуб этди (видео)\n. 21:19 | 05.10.2021\nЕнгил вазн тоифасида собиқ УФC чемпиони Ҳабиб Нурмагомедов ва Роналду ўртасида дўстона “face to face” маросими бўлиб ўтди. Бу ҳақда “Sports.ru” хабар берди.\nЭслатиб ўтамиз, Ҳабиб “Манчестер Юнайтед”нинг “Эвертон”га қарши ўйинини томоша қилиш учун “Олд Траффорд”га борган эди. У “қизил иблислар” мухлиси ва Роналдунинг дўсти ҳисобланади.\nБуюк Британия «Толибон»га Афғонистондаги гуманитар инқирозни енгишга ёрдам бермоқчи\n“Роналду билан Ислом дини ҳақида суҳбатлашасизми” – Ҳабиб ушбу саволга жавоб берди


Сингапурда Ўзбекистоннинг MICE-туризм бўйича элчиси тайинланди – Газета.uz\nСингапурнинг етакчи бизнес вакили Филлип Танга Ўзбекистоннинг MICE-туризм элчиси сертификати билан тақдирлади.\nLotinchada 6 август 2019, 19:30 Жамият\nЎзбекистон Республикасининг Сингапурдаги элчиси Қаҳрамон Шокиров томонидан Сингапурнинг етакчи бизнес вакили Филлип Танга Ўзбекистоннинг MICE-туризм элчиси сертификати билан тақдирлади. Бу ҳақда Туризмни ривожлантириш кўмитаси матбуот хизмати хабар берди.\nМаросим Сингапурнинг энг нуфузли бизнес вакиллари иштирокидаги Ўзбекистон маданият кечаси давомида бўлиб ўтди. Шунингдек тадбирда, Ўзбекистоннинг етакчи дизайнерлари томонидан бўлиб ўтган намойиш ва фотокўргазма, ҳамда Begim парфюм бренди ва Visit Uzbekistan журнали тақдимоти бўлиб ўтди.\nФиллип Тан, Сингапурдаги таниқли молиячи ва ижтимоий арбоб , бир неча йирик бизнес асосчиси, туризм ва молиявий компаниялар раҳбари, жумладан «Citystate Capital Asia» молиявий директори, Pegasus Travel Management ва Kinetica асосчиси ва раҳбари ҳисобланади.\nCitystate Group, штаб-квартираси Сингапурда бўлган Австралия, Хитой, Гонконг, Хиндистон Индонезии, Филиппип ороллари, Малайзия, Тайланд ва Вьетнам да иш олиб борувчи энг катта халқаро компаниялардан бири. Асосий йўналишлардан ташқари ушбу ташкилотлар суғурта, молиявий хизматлар, савдо-сотиқ, таълим ва маиший ҳизмат соҳалари буйича фаолият юритади. Жумладан, копмания бизнес-туризм, инфрастуктура ва ресторан бизнеси соҳалари бўйича йирик ташкилот дея тан олинган.\nФиллип Тан томонидан асос солинган Pegasus Travel Management, дунёнинг етакчи бизнесменлари билан салоҳиятли мамлакатларга бизнес-ташрифлар уюштириш, юқори даражада турлар ва бошқа малакатларда конфернциялар, ретрит ва VIP-ташрифлар ташкиллаш бўйича ихтисослашган.\n«Ўзбекистон ҳукумати ва Туризмни ривожлантириш кўмитаси менга билдирган бундай ишончдан жуда мамнунман — дейди маросимда Филлип Тан . — Сўнгги йиллар ичида Сингапурдан Ўзбекистонга ташриф бўйурган сайёхлар сони 60 фоизга ошган бўлса, мен бу ҳали бошланиши дея аниқ айта оламан. Сингапурнинг бизнес вакиллари Ўзбекистонда бўлиб ўтаётган ислоҳотларни катта қизиқиш билан кузатиб бормоқдалар ва мен мамалакатларимиз ўртасидаги ҳамкорлик, айниқса савдо-сотиқ ва инвестициялар соҳасида, жуда катта салоҳият билан ривожланишига ишонаман!»\nЖаноб Тан Сингапурдаги Ўзбекистон элчихонаси билан яқиндан ҳамкорлик қилиб, ҳозирги кунда Ўзбекистонга йирик сармоядор компанияларини ташрифларини амалга оширишни режалаштирмокда.


Бола билан буллинг ҳақида гаплашинг. Ота-оналарга маслаҳат • NeMolchi.uz\nБола билан буллинг ҳақида гаплашинг. Ота-оналарга маслаҳат\nЎз фарзандингиз зўравонлик/буллингни бошдан кечираётганини кўриш азобдир.\nБаъзи ота-оналар ўз болаларини қўрқитиш ва зўравонликдан/буллингдан ҳимоя қилишга ёрдам беришни нимадан ва қачондан бошлаш кераклигини билмайдилар. Бошқалари эса, фарзандлари зарарли хатти-ҳаракатларнинг қурбони, гувоҳи ёки ҳатто бундай зарарли ҳаракат ижрочилари эканликларини билмасликлари мумкин.\nДунё бўйлаб 13–15 ёшдаги ўқувчиларнинг тахминан 50 фоизи мактабда ва унинг атрофида тенгдошларининг зўравонлигига дучор бўлганликларини айтишади.\nЛекин биз буллинг нима эканлигини биламизми?\nБуллинг мунтазам равишда такрорланиб турадиган бошқа болага қасддан зарар етказишдир. Буллинг жабрланувчига ўзига нисбатан зўравонликни тўхтатишига имкон бермайдиган куч тенгсизлигини назарда тутувчи ҳаракат. Буллинг ҳамма жойда ва ҳар қандай вақтда бўлиши мумкин: кундалик ҳаётда, ёзишмаларда ёки ижтимоий тармоқларда. Бу нафақат боланинг ўқишга диққатини қаратишга тўсқинлик қилади, балки узоқ давом этадиган руҳий жароҳатларга ҳам олиб келиши мумкин. Буллингни тўхтатиш зарур.\nБола ҳуқуқлари тўғрисидаги конвенцияда барча болалар таълим олиш ва жисмоний ёки руҳий зўравонлик, тан жароҳати етказиш ёки ҳақоратлашнинг ҳар қандай шаклидан ҳимоя қилиш ҳуқуқи белгиланган. Зўравонлик/буллинг бундан истисно эмас.\nАввало фарзандингизни реал ёки виртуал хаётдаги зўравонлик/буллинг ҳақида хабардор қилинг.\nБолалар зўравонлик/буллинг нима эканлигини билганларидан сўнг, улар ўзларига ёки бошқа бировга нисбатан бундай ҳолат содир бўлиши биланоқ, ушбу ҳолатни осонроқ аниқлашга қодир бўлади.\nФарзандингиз билан очиқ суҳбатлашинг. Унга зўравонлик/буллинг ҳақида қанчалик кўп гапирсангиз, у буни кўрганида ёки бошдан кечирганида сизга айтиб бериши осонроқ бўлади. Ҳар куни фарзандларингиз билан мулоқотда бўлинг ва улардан нафақат дарслари ва машғулотлари, балки ҳис-туйғулари ҳақида сўранг, мактабдаги вақтлари ва уларнинг Интернетдаги фаолияти тўғрисида ҳам сўранг.\nФарзандингизга буллингга қарши курашда ўрнак бўлишга ёрдам беринг. Зўравонлик/буллингнинг учта иштирокчиси мавжуд: жабрланувчи, тартиббузар ва гувоҳ. Болалар зўравонлик/буллинг қурбони бўлишмаса ҳам, улар ўз тенгдошларига нисбатан беозор, ҳурматли ва меҳрибон бўлиш орқали зўравонлик/буллинг ҳолатининг олдини олишлари мумкин. Агар улар зўравонлик/буллингнинг гувоҳи бўлса, жабрланувчини қўллаб-қувватлашлари, унга ёрдам беришлари ва / ёки зўравонлик/буллингни амалга оширувчиларини сўроққа тутишлари мумкин.\nФарзандингизга ўзига ишончни оширишда ёрдам беринг. Фарзандингизни дарсларга қатнашишга ёки ўз жамоангизда яхши кўрган тадбирларига қўшилишга унданг. Бу болада ўзига нисбатан ишончни мустаҳкамлашга ва умумий қизиқишларга эга дўстлар орттиришга ёрдам беради.\nУлар учун ўрнак бўлинг. Атрофингиздаги одамларга меҳр ва ҳурмат кўрсатиш орқали, фарзандингизга бошқа болалар ва катталарга қандай қилиб меҳрибонлик ва ҳурмат билан муомала қилишни кўрсатасиз, шу қаторда бошқаларга нисбатан ёмон муносабатда бўлишганида ҳам бефарқ бўлмасликни ўргатасиз. Болалар ўзларининг ота-оналаридан ўзини қандай тутиш кераклигини, шунингдек, Интернетда қандай маълумотни жойлаштириш кераклигини ўрганишади.\nФарзандингизнинг реал ва виртуал ҳаёти ҳақида хабардор бўлинг. Фарзандингиз фойдаланадиган платформалар билан танишинг, унга онлайн ва офлайн дунё қандай ўзаро боғликлигини тушунтиринг ва Интернетда дуч келадиган турли хатарлар ҳақида огоҳлантиринг.\nБолам зўравонлик/буллингдан жабрланаётганига амин эмасман. Қандай белгиларга аҳамият беришим керак?\nЯқиндан кузатинг. Болаларнинг ҳиссий ҳолатига эътибор беринг, чунки баъзи болалар ўз ташвишларини оғзаки билдирмасликлари мумкин. Аҳамият берилиши лозим бўлган белгилар:\nҚаердан пайдо бўлгани аниқланмаган кўкаришлар, тирналишлар, синган суяклар ва битиб кетаётган яралар каби жисмоний белгилар\nМактабга боришдан ёки мактабдаги тадбирларга қўшилишдан қўрқиш\nТашвишли, асабий ёки жуда ҳушёр бўлиш\nМактабда ёки мактабдан ташқарида дўстларининг камлиги\nТўсатдан дўстларини йўқотиш ёки ижтимоий вазиятлардан қочиш\nКийим, электроника буюмлари ва бошқа шахсий нарсаларининг йўқолиши ёки шикастланиши\nКўпинча пул сўраш\nМактабда ўзлаштириш кўрсаткичларининг пастлиги\nҒойиб бўлиш ёки мактабдан уйга кетишни сўраб мурожаат қилиш\nКатталар ёнида бўлишга ҳаракат қилиш\nЯхши ухламасликлари ва кўрқинчли туш кўришлари мумкин\nБош оғриғи, ошқозон оғриғи ёки бошқа жисмоний касалликлардан шикоят қилиш\nИнтернетда ёки ўз телефонида вақт сарфлаганидан кейин мунтазам равишда хафагарчилик (асосли тушунтиришларсиз).\nНотабиий тарзда сир сақлайдиган бўлиб қолади, айниқса онлайн фаолият ҳақида\nТажовузкор ёки жаҳлдор бўлиш\nОчиқ гапиринг. Мактабда, жамоада ва Интернетда яхши ва ёмон хатти-ҳаракатлар, ҳулқ ҳақида болаларингизга гапиринг. Болалар билан очиқ-ойдин гаплашиш муҳим, шунда фарзандларингиз сизга ўз ҳаётларида нима бўлаётганини айтиб беришга тайёр бўлишади.\nАгар фарзандим зўравонлик/буллингдан жабр чекса, мен нима қилишим керак?\nАгар фарзандингиз зўравонлик/буллингдан аъзият чекаётган бўлса, унга ёрдам бериш учун қуйида келтирилган бир неча қадамларни амалга оширишингиз мумкин:\nФарзандингизни очиқ ва хотиржам тингланг. Зўравонлик/буллинг сабабини топишга ёки муаммони ҳал қилишга уринишнинг ўрнига, уларни тинглаётганингизни ва қўллаб-қувватлашингизни намойиш қилинг. Бу уларнинг айби эмаслигини билишларига ишонч ҳосил қилинг.\nФарзандингизга унга ишонишингизни айтинг; у сизга айтганларидан хурсанд бўлганингизни; бу унинг айби эмаслигини; ёрдам излашда қўлингиздан келган ҳамма нарсани қилишингиз ҳақида айтинг.\nЎқитувчи ёки мактаб раҳбарияти билан суҳбатлашинг. Сиз ва фарзандингиз зўравонлик/буллинг масаласига ёлғиз ёндашиши шарт эмас. Фарзандингиз ўқийдиган мактабда зўравонлик/буллингга қарши сиёсат ёки ахлоқ кодекси мавжудлиги ҳақида сўранг. Бу шахсан ёки Интернет орқали зўравонлик/буллингга ҳам тегишли булиши мумкин.\nФарзандингиз учун, зўравонлик/буллингга қарши курашишда ўз ота-онасининг қўллаб-қувватлаши жуда муҳимдир. Фарзандингизга у ҳар қандай вақтда сиз билан гаплашиши мумкинлигини билдиринг ва унда ҳаммаси яхшиланишига ишонч ҳосил қилишга ҳаракат килинг.


Хитой. Анзур Исмоилов тўлиқ ўйнади, Филипосянда 45 дақиқа / CHAMPIONAT.asia\nХитой. Анзур Исмоилов тўлиқ ўйнади, Филипосянда 45 дақиқа\n04 май 18:47\nХитой Суперлигасида 10-тур ўйинлари бўлиб ўтди.\nҲамюртимиз Артём Филипосян тўп тепаётган "Ляонинг Хонгюн" клуби ўз уйида "Ханджоу Лучен"ни қабул қилиб 2:1 ҳисобида ғалаба қозонди.\nФилипосян иккинчи бўлим бошида майдонга тушди. "Ляонинг" 10 учрашувда 10 очко тўплаб мусобақа жадвалининг 10-поғонасида бормоқда. Клуб кейинги ўйинни 10 май куни ўз сафарда "Бейдзинг Гоан"га қарши ўтказади.\n"Ляонинг Хонгюн" - "Ханджоу Лучен" 2:1\nГоллар: Чаманга 15, Ванг Лианг 90+2 - Анселмо Рамон 66\nАнзур Исмоилов фаолият олиб бораётган "Чанчун Ятаи" клуби сафарда "Далиан Итенг"га қарши ўйнади. Баҳсда майдон эгалари 3:1 ҳисобида ғалаба қозонишди. Учрашувда Исмоилов доимгидек тўлиқ ўйнади. Клуб 9 очко билан мусобақа жадвалининг 13-поғонасидан ўрин олган. "Чанчун" энди 11 май куни ўз майдонида "Жиангсу Сейнти"ни қабул қилади.\n"Далиан Итенг" - "Чанчун Ятаи" 3:1\nГоллар: Хан Деминг 29, Дори 66, Стир 81 - Эниньо 37.


Мен Саудия Арабистонини нега тарк этишга мажбур бўлдим? - BBC News O'zbek\nМен Саудия Арабистонини нега тарк этишга мажбур бўлдим?\n29 яшар Босма Халифа янги ҳаёт бошлай оладими ё йўқлигини билиш учун киндик қони тўкилган юртга қайтиб келади. Бироқ биргина нотўғри ташланган қадам уни илк ватанидан айиради.\n2018 йилнинг октябр ойида мендан Саудия Арабистонидан чиқиб кетишни талаб қилдилар. Бу менинг киндик қоним тўкилган мамлакат ва мен унда янги ҳаёт бошлай оламан, деб ўйлаган эдим.\nСаудия Арабистонида ҳибсга олинган аёл ҳуқуқ фаоллари тўғрисидаги мақолани ўқиётганимни эшитиб қолишган эди. Айни вақтда Би-би-си учун мамлакатда қандай ҳаёт бошлаётганим тасвирланган ҳужжатли филм ҳам суратга олаётган эдим.\nОшкора қотиллик? Режали, ваҳший ва хаспўшланган\nСаудия ва Ислом: Диндан қайтган Раҳафни нима қутқарди?\nСаудия валиаҳд шаҳзодаси Муҳаммад Бин Салмон болаликда қандай бўлган?\nМен ўз хатти-ҳаракатларим билан «қиролликни танқид қилганим»ни маълум қилдилар ва мен зудлик билан мамлакатни тарк этишга мажбур бўлдим.\nМен ҳайратдан қотиб қолган эдим. Қўл урган бор-йўқ «танқидим» аёлларнинг машина ҳайдаш ҳуқуқини таъминлаш учун ҳаракат қилган фаоллар ҳақидаги мақолани ўқиб, уни ёнимдаги бир-икки танишим билан муҳокама қилишдан иборат эди, холос. Бу мавзу тўғрисида ортиқ чурқ этма, дея мени огоҳлантирдилар.\nШундан сўнг менда қўрқув ҳисси уйғонди. Ўзимга ўзим ўйлай бошладим: балки ўзим билмаган ҳолда катта хатога қўл уриб қўйгандирман? Бироқ ҳаммаси кўз очиб юмгунча содир бўлдики, қилган ишларимни таҳлил қилиб чиқишга шунчаки вақт топа олмадим.\nImage caption Басма Жиддага қўнмоқда\nАгар уларнинг талабига бўйсунмай, Саудияда қолганимда визамни ҳам бекор қилишлари мумкин эди. Мен воқеалар ривожи кескинлашиб кетишини истамадим. Чипта сотиб олиб, ўша куниёқ Лондондаги уйимга қайтиб келдим.\nОхирги марта Саудия Арабистонида болалигимда бўлган эдим. Шундан бери орадан 25 йил ўтган эди. Узоқ вақтли танаффусдан сўнг ўтган йили у ерга қайтиб борганимда, мамлакат не қадар ўзгариб кетганини кўриб, ҳайратдан ёқа ушладим. Ҳар ёқда пляжлар, савдо марказлари ва қиммат ресторанлар қад кўтарган эди.\nБолалигимда қиролликда ўтказган кунларимни зўрға эслайман. Мен 1989 йили пойтахт ар-Риёдда суданликлар оиласида дунёга келганман.\nОта-онам Мисрда ўқиётган пайт танишиб қолганлар. Шифокор бўлган дадамга Саудия Арабистонидан иш таклиф қилишган. Мен ўша ерда туғилганман. Сўнг дадам яна бир бошқа таклиф олган. Шундай қилиб, уч ёшга тўлганимда, биз Шимолий Ирландияга кўчиб кетганмиз.\nБолалигим жаҳонгашталик билан ўтган, десам ҳам бўлади. Шимолий Ирландияда 13 ёшимгача яшаганмиз. Кейин Шотландияга кўчиб ўтиб, у ерда 20 ёшимгача истиқомат қилдим. 21 ёшга кирганимда Нью-Йоркка ўқишга кетдим. Олти ой давомида фейшн пиарни ўрганиб, Лондонга кўчиб келдим ва стилист сифатида ишлай бошладим.\nАгар умрингизнинг асосий қисми кўч-кўчлар билан ўтса, ҳақиқий уй тушунчаси нима эканини ҳам унутиб юборасиз. Эҳтимол, бу яхши ёки ёмондир: кўчиб келган исталган ерингиз сиз учун уйга айланиб қолаверади ёки аксинча: бирор ерни асл уйингиз сифатида қабул қила олмайсиз. Мен эса ҳар ерни уйим, деб ҳисоблаб кетаверадиган одамман.\nДунё бўйлаб саёҳат, турфа одамлар билан танишув ортидан менда фейшн саноатида меҳнат қилаётган аёллар билан суҳбатларга асосланган влог яратиш ғояси пайдо бўлди. Аёллардан интервью олиш жараёни давомида хаёлан ўзимни ҳам саволларга тутар эдим: мен аслида кимман?\nЯқин Шарқ ва Ғарбда яшаган суданлик аёл сифатида аслида қаерга мансублигимни тўлиқ англаб етмаган эдим. Лондонга кўчиб келганимдан сўнг турли миллат ва элатга мансуб инсонлар билан танишдим. Уларнинг аксарияти асл ватани билан фахрланар эди. Бундай ҳолат ўзимни янада кўпроқ англашимга ундай бошлади.\nМен Саудияда туғилган эдим, у ерда учта аммам истиқомат қилар эди. Шу сабабдан аслида ким эканлигимни тушуниб етиш мақсадида, у ҳақида салбий фикрлар дунё бўйлаб урчиб ётса ҳам, киндик қоним тўкилган юртга қайтиб боришга қарор қилдим.\nВатанга қайтишни меҳнат фаолиятим ва қизиқишларим билан боғлашни истадим. Болаликдан одамларга савол бериш, воқеаларни ёритишга қизиқишим кучли эди.\nЎша вақтда 27 ёшда эдим. Мен медиа соҳасида фаолият юритувчи бир қанча компанияларга мактуб йўллаб, агар Саудия Арабистонига қайтишим ҳақида ҳужжатли филм тайёрласам, мен билан ҳамкорлик қиласизларми, деб сўрадим.\nНиҳоят, ҳа, деган бир жавоб келди. Икки йиллик тайёргарликдан сўнг режиссёрим Жесс ва мен йўлга отландик.\nМен ҳеч қачон Яқин Шарққа бориб, у ернинг тартибларини онгли равишда бузишни истамаганман. Ягона мақсадим - танасида Ғарб ва араб маданиятлари қоришиб кетган ёш аёл сифатида Саудия Арабистонида янги ҳаёт бошлай олишим ёки йўқлигини синаб кўриш эди.\nМен у ерда кундалик эҳтиёж учун харидлар қилиш ва дўстлар билан учрашиш каби одатий машғулотлар билан шуғулланишни режалаштирган эдим. Яна аёлларнинг машина минишига берилган рухсатдан ҳам фойдаланиб кўрмоқчи эдим.\nАлбатта, у ерда аёлларнинг ҳуқуқ ва эркинликлари анчайин чекланганини яхши билар эдим. Масалан, бу ерда аёллар эркак маҳрам рухсатисиз мамлакатдан чиқа олмайди, банк ҳисоб рақами очолмайди ва ресторанларда аёллар ажратилган алоҳида жойларда ўтириши керак.\nБундай чекловларга қарамай, мамлакат ўзгариб бормоқда. Эндиликда аёллар жамиятда нисбатан эркинроқ ҳаракатлана олиши мумкин.\nАммо қироллик эркин фикрга қарши ўрнатилган қаттиққўл назоратдан ҳали-бери воз кечиш ниятида эмас. Сиёсий тузумни танқид қилганларнинг овози дарҳол бўғилади.\nМенинг Саудия Арабистонига келишим Истанбулдаги Саудия консуллиги биносида журналист Жамол Хашоқжининг ўлдирилгани ҳақида хабарлар тарқалган кунларга тўғри келиб қолди.\nТабиий равишда, танқидчи журналистнинг аёвсиз қатл этилгани менда қўрқув уйғотди. Бироқ мен у ерга журналист сифатида бормаётган эдим. Шунчаки кундалик ҳаётим тўғрисида ҳужжатли филм олмоқчи ва яқинларимни бориб кўрмоқчи эдим. Мадина шаҳрига келиб қўнганимда, «Нималар қилиб қўйдим ўзи? Нега келдим бу ерга?» деган саволлар билан мамлакатдаги икки ҳафталик саёҳатимни бошладим, аммо аммаларим билан кўришишим билан хавотирларим босилиб, кўнглим анча таскин топди.\nЭнг катта аммам 25 йилдан бери Саудия Арабистонида яшайди. У бу мамлакат фуқароси эмас, лекин меҳнат фаолиятида катта муваффақиятларга эришган. У иш юзасидан кўп саёҳат қилади, лекин Саудияни бошқа ҳеч бир давлатга алишмайди. Айнан у бу ерда янги ҳаёт бошлай олишимга бўлган ишончимни оширди.\nМен Саудиядаги вақтимни фақат аммаларим билан ўтказмадим. Келишимиз билан ҳукумат бириктириб қўйган расмийлар бизга соядек эргашиб, ортимиздан қолмади. Улар маҳаллий одатларга амал қилишимизни назорат қилар эди. Шунингдек, ҳайдовчи, тасвирчи ёрдамчиси ва икки фиксер [хорижий ижодий гуруҳларга ташкилий масалаларда ёрдам берувчи маҳаллий одам - таҳр.]дан иборат саудиялик суратга олиш гуруҳини ҳам бизга қўшиб қўйган эдилар. Гарчи бу гуруҳ раҳбари ишимизга у қадар кўп бурун тиқмаётган бўлса ҳам, уларни атрофимизда ўралашиб юришидан хурсанд эмасдик.\nМаҳаллий суратга олиш гуруҳи ўзимизни тутишимизни ҳам назорат қилишга интилар эди. Улар режиссёрим Жесс иккимизга абая (узун либос) кийиб юришимизни «тавсия» қилди ва машина ташқарисида рақс тушганим учун менга танбеҳ бердилар.\nКунлардан бирида бизни зиёфат таклиф қилишди. Жесс билан бирга такси чақирдик ва маҳаллий гуруҳсиз айтилган жойга йўл олдик. Биз борган зиёфатнинг Лондондагилардан у қадар фарқи йўқ эди. Ягона фарқ - аёллар сипо кийинган, одамлар ўзини консерватив тутар ва ҳеч қандай ичкилик йўқ эди.\nСаудия Арабистонида спиртли ичимлик ичиш озодликдан маҳрум этилишга сабаб бўлиши мумкин. Мен ичмайман, аммо ичган тақдиримда ҳам, бу ерда ичкилик топиш жуда қийин ва хавфли эди.\nЎша зиёфатдан бир неча кун ўтиб, маҳаллий «ҳамроҳларим»дан машина минсам бўладими, деб сўрадим. Ўтган йилнинг июнь ойида ҳуқуқ фаолларининг йиллар давомида олиб борган кураши ортидан қиролликда аёлларнинг машина ҳайдашига қўйилган тақиқ олиб ташланган эди.\nБуюк Британияда ҳайдовчилик гувоҳномасини қўлга киритганимга кўп бўлмаган эди. Мен қироллик ташкил топгандан буён инкор қилиб келинган аёлларнинг бу ҳуқуқидан фойдаланиб кўриш истагида ёнаётган эдим. Бироқ айни ўша дамда ҳаммаси чаппа кета бошлади.\nМаҳаллий йўлбошловчи нариги машинадан нарса олиб келгани тушиб кетган эди. Шу пайт мен машина минишга қўйилган тақиқ олиб ташланган пайтларда ҳибсга олинган ва ҳали ҳам панжара ортида қолаётган саудиялик аёл фаоллар тўғрисидаги мақолани баланд овоз билан ўқий бошладим.\nБуни эшитиб қолган саудиялик жамоа вакиллари ғазаблана кетди. Жамоа раҳбарининг фикрича, мен аёл фаоллар жасоратини муҳокама қилмаётган эдим, балки қироллик шаънига танқид тошлари отаётгандим.\nҲаммасини англаб етгунимга қадар жамоа раҳбари расмийлар ва Британиядаги гуруҳимизга қўнғироқ қилиб улгурди. Нима қиларимни билмай қолган эдим. Кимнидир хафа қилиш ёки кўнглини чўктиришни сира ният қилмагандим. Қилган ягона «нотўғри» ишим - мақолани баланд овозда ўқиганим бўлди. Дунёдаги бирор тадқиқот бу билан қиролликни танқид қилганимни исботлаб беролмаса керак.\nБританиядаги муҳарриримиз қўнғироқ қилиб, Саудия Арабистонини зудлик билан тарк этишимиз лозимлигини маълум қилди. Келганимга энди олти кун бўлган, режаларим эса бир дунё эди. Ҳали аёл тадбиркорлар билан учрашмоқчи ҳам эдим, аммо, наилож, нарсаларимни йиғиштиришдан ортиқ йўлим қолмаган эди.\nУлар шунчаки бир танқидий руҳдаги мақолани ўқиганим учун мени ҳибсга олишгача бориб етган бўларди, деб ўйламайман. Бироқ таваккал қилиш ҳам хавфли эди - улар визамни осонлик билан бекор қилишга қодир эди. Кўзларимда ёш ила аммаларим билан хайрлашдим ва аэропорт томон йўл олдим.\nЛондонга етиб келганимда, ўзимни яна эркин нафас ола бошлагандек ҳис қилдим - қиролликнинг қўли етмайдиган жойга келиб олгандим. Бунга қадар Британия фуқароси эканлигимдан ҳеч қачон хурсанд бўлмагандим. Энди эса сўз эркинлиги таъминланган ерда яшашимдан бошим осмонда.\nМамлакатдан чиқиб кетганимдан бери Саудия расмийлари мен билан қайтиб алоқа қилмади. Ўйлашимча, ҳужжатли филмим эълон қилингандан сўнг мени ортиқ қиролликка қўйишмаса керак.\nМен у ернинг тартибларини кўр-кўрона буздим, деб ҳисобламайман. Бироқ энди Саудия ҳеч қачон менинг уйим бўла олмаслигини тўлиқ тушуниб етдим. Айниқса, аёл сифатида.\nБалки, саудиялик аёллар чекловлар билан яшашни тўғри қабул қилар. Ахир, туйилмаган эркинлик ҳиссининг қадрига қандай етиш мумкин?\nБошимдан ўтган бундай воқеаларга қарамай, мен Саудия Арабистонига ёруғ кунлар келишидан ҳали ҳам умидворман. 2018 йилнинг декабрь ойида америкалик қўшиқчи Жейсон Деруло қиролликда концерт берди. Очиқ осмон остида ташкил қилинган бу концертда аёллар ҳам эркаклар билан ёнма-ён иштирок этди. Бу аёлларнинг баъзилари концертга ўз машинасида келган бўлса керак. Атиги бир неча йил олдин бундай ҳолатни тасаввур қилиб ҳам бўлмасди.\nҲозирда қиролликда кўплаб ижобий ўзгаришлар рўй бермоқда. Улар кун келиб, ҳақиқий эркин ҳаёт бошланишидан дарак бераётгандек гўё. Мен эса бундай ҳаётни мамлакат ичидан кузатишга рухсат ололаманми - буни ҳали билмайман.


Бизга Шомуродов керак! - Zamin.uz\n12:56 / 20.05.2021\nБизга Шомуродов керак!\nЭлдор Шомуродов ўзининг характери, курашувчанлиги, салоҳияти ва ишончли ўйини орқали Италиянинг энг талабчан мухлислари ҳисобланган генуяликларнинг меҳрини қозонди, уларнинг ишончини оқлаб келмоқда.\nЕвропанинг кучли бешлик чемпионатлари орасида ўзига хос мураккаблиги билан ажралиб турадиган А Серияда дебют мавсумидаёқ ўз салоҳияти ва имкониятини ишга солиш ҳаммага ҳам насиб қилмайди. Шомуродов ўзига бўлаётган турли таклифлар орасидан “Женоа” вариантини танлади. Элдор Генуяга келганида Италиянинг энг қадимий клуби А Сериянинг сўнгги поғоналарида А Серияда қолиш учун курашаётган эди.\nЖамоа жорий мавсумда ўз олдига қўйган вазифани уддалади ва келаси йили ҳам юқори лигада қатнашиш имкониятини сақлаб қолди. Бунда жами еттита гол уриб, битта голли пас узатган Шомуродовнинг ҳам ўзига хос ҳиссаси бўлди, албатта.\nЁзги трансферлар мавсумида Шомуродовга бошқа жамоалардан қизиқиш бўлиши табиий. Чунки, бугунги кунда қудратли жамоалар ҳам молиявий инқирозни инобатга олган ҳолда, қимматбаҳо юлдузлардан кўра, трансфер нархи арзон, лекин ўзи меҳнатдан қочмайдиган, турли инжиқликлардан холи, катта маош талаб қилмайдиган ва курашувчан футболчиларни қўлга киритишга эътибор қаратмоқда.\nХусусан, Италия матбуоти “Рома” ўзбекистонлик легионерга қизиқаётгани ҳақида ёзмоқда.\n“Женоа” мухлислари бу мавзуни муҳокама қилишда давом этмоқда. Эътиборингизга генуялик ишқибозларнинг энг сара фикрларини ҳавола қиламиз.\nCarla Prando: Ҳар доимгидек, жамоамиз сафида кимдир зўр ўйнай бошласа, унга харидор бадавлат клуб пайдо бўлади ва уни сотиб олади.\nNorma Pecoraro: Агар “Рома” Шомуродов учун 15-20 миллион евро таклиф қиладиган бўлса, бу масалани муҳокама қилиб кўрса бўлади.\nGiovanna Squarzina (Norma Pecoraro фикрига жавобан): “Рома” ўтган мавсумжда ҳеч бир футболчи учун 20 миллион евро сарфлагани йўқ. Улар Элдор Шомуродов учун трансфер сиёсатини ўзгартирмаса керак, деб ўйлайман.\nChiara Puccini: Агар Элдорни сотиб юборсак, жамоамизда муаммоалар бошланади. Чунки Жанлука Скамакканинг ўзи бизда ижарада ўйнамоқда, Маттиа Дестро барқарорликка эришгани йўқ, Горан Пандев анча қариб қолди. “Эл-узбеко” кетиб қолса, энг салоҳиятли ҳужумчимиздан айрилиб қоламиз.\nEnrico Incarnato: Шомуродов жамоамиздан “Милан”га ўтиб кетган Кшиштоф Пёнтек қай аҳволга тушганини яхши англаб, хулоса қилсин.\nGiorgio Ravenna: “Эл-узбеко” бешта ўйинда тўртта гол урганидан кейин “Рома”га ўтиши ҳақида хабарлар тарқалди. Бир неча ой олдин унга “Ювентус” қизиққан эди. Бу гал ҳам Шомуродов ҳеч қаерга кетмаслиги тарафдориман.\nAlessandra de Bellis: Буларнинг бари миш-миш бўлиб чиқишига умид қиламан. Элдор – юқори салоҳиятли ўйинчи. Италиядаги фаолиятини осон бошлагани йўқ, лекин аста-секин ўзимизнинг футболчимизга айланиб қолди. Шомуродов бизга жуда керак. Жозе Моуриньо эса, ана Горан Пандевни олсин. У Пандевни “Интер”да ишлаганида шуғуллантирган.\nLuca Vitello: “Лацио” дарвозасига урилган гол уларнинг ашаддий рақиби “Рома” раҳбарларини ҳайратга солган шекилли, улар дарров Шомуродовни сотиб олиш ҳаракатига тушиб қолди. “Замин” янгиликларини “Youtube”да кузатиб боринг\n“Барса”дан кетадиганлар 12 та бўлди\n11-06-2021, 12:30, Спорт\nТрамп Байдендан Путин билан учрашувда мудраб қолмасликни илтимос қилди\n11-06-2021, 12:57, Дунё\nЯнгиликлар » Спорт » Бизга Шомуродов керак!


Лукашенко Беларусда намойишлар тинмаётганида Россияни айблади | Qalampir.uz\nЛукашенко Беларусда намойишлар тинмаётганида Россияни айблади\nОлам\t16 Январь 19:27 8298\nБеларусдаги норозилик намойишлари коронавирус пандемияси туфайли чегаралар ёпиб қўйилгани учун чўзиляпти. Бу ҳақда Беларусь Президети Александр Лукашенко журналист Наиле Аскарзода билан интервьюда айтиб ўтган.\nЛукашенко Беларусда президентлик сайловларидан кейин илк бор намойишлар ўтказилмаётганини таъкидлади.\n“Машиналарни ағдариш, ГАИ автомобилларини ёқиш, 2010 йилда Ҳукумат уйи штурм қилинганди. Бизда ҳақиқатан Ҳукумат уйи штурм қилинганди. Йўқ, бунга ўрганолмайсан, аммо бу факт”, деган у.\nУнинг фикрича, Беларусда аввалги сайлов натижалари билан таққослаганда ҳеч қандай фавқулодда ҳолат юз бермаган. Аммо анча чўзилиб кетган.\n“Негаки, ҳатто сизлар чегарани ёпиб қўйингиз. Россияда ишлаган бир неча минг кишини сиз “сиқиб чиқардингиз”, улар бу ерда қолди, аммо ишлашни хоҳламаяпти. Мен сизни танқид қилмайяпман, шунчаки норозиликларнинг чўзилишига сабаб бўлган объектив сабабни айтяпман”, дейди Президент.\n20 Июль 09:50 37246\n21 Июль 13:00 33439\n21 Июль 21:00 33160\n21 Июль 10:21 32933\n22 Июль 20:43 30758


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 11 июнь куни Ўзбекистонда қандай об-ҳаво кузатилади?\t15:35, 10 июнь 2016\tРеспублика Гидрометеорология марказининг хабар беришича, 11 июнь куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 23-25, кундузи 39-41 даража иссиқ бўлади. Қорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 33-38 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 39-44 даража иссиқ бўлади. Тошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 21-26, кундузи 38-43 даража иссиқ бўлади. Қашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 39-44 даража иссиқ бўлади. Андижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 21-26, кундузи 37-42 даража иссиқ бўлади. Республикамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20, кундузи 27-32 даража иссиқ бўлади.


“Порасини тўладик!” « Ўзбекистон Халқ Ҳаракати\n21 February 2018 - 8:00\n–Бу ёзув учоқда кўрганимиз ёзув эмасми, хўжам? — деди Ўғуз.\nҲа, лавҳада “не курить” деб ёзилганди. Комил хўжа бу таъқиқловчи сўзларни яхши ўрганиб олганди.\n–Не курит, не курит, етар-ей! — дея бақирди.\n–Қани, Ўғуз, пастга тушайлик-чи, — деди Комил хўжа, — программани билайлик-чи.\n–Тариқ Тўрага эътибор бердингми? — деди Сўнар хўжа, — бу ола-тасирдан завқланганга ўхшайди.\n–Қанақа ола-тасир? — деди Арслон хўжа.\n–Боя Mаҳмат хонасини ўзгартирмоқчийди, маъмурлар ҳар хил баҳоналар билан қарши чиқдилар. Mаҳмат “порасини тўладик!”, бақирди. Ўзбек маъмурлар кулишди. Чунки пора (туркчада — пул) ўзбекчада рушват маъносини билдирарди.\n–Ажабо, емаккача ташқарида айланиб келсак бўлмасмикин?, — деди.\n–Тўғри, бир айланиб келайлик!, — дейишди.\n–Биз сизларга ёрдамчи бўлайликми? — дейишди.\n–Cиз бунга нега тўсқинлик қилмадингиз, ўртоқ Kунбоева? Бу Ўғуз Думон деган одамнинг йўлдан ўтган одамлар билан гаплашишига нега йўл қўйдингиз? Айниқса, бу одамлар месхет турклари бўлса!, — деди.\nҲақиқатан ҳам, Туркиядан келган ҳайъатнинг ҳаммаси пантуркистлар эди. Улар ўзбекларни ҳам “ўзбек турклари” деб аташарди. Ўзбекчани ҳам “ўзбек туркчаси” деб аташарди. Гулнор ўз рапортида буларни ёзганди, фақат профессор Тўранинг пантуркист эмаслигини ҳам ёзганди. Бу ҳақда Қарлиғашов шундай деганди:\n–Сизларга ёрдамчи бўлолмадим, кечирасизлар, — деди Гулнор.\n–Энди бу вазифани мен оламан, раҳмат сизларга, — деди.\n–Ўғузбей, Туркияда “Ўғуз” исми кўпми?, — дея сўз бошлади у, — эшитишимча, Туркиядагилар ўзларини Ўғуз уруғидан деб билишармиш, Ўғуз ҳоқон достонини ҳам ўз достонлари деб ҳисоблармиш. Совет иттифоқида Ўғуз ҳоқон тўғрисида академик Шчербaкнинг бир яхши китоби бор…\n–Балки ҳақлисиз, Гулнорхоним. Факат “ўзбек” номи қипчоқ туркларига оид ва сиз яшаётган бу тупроқларда Tемур хонадони заминида ва ундан олдин чиғатой улуси яшаган, унинг асоси қорлуқлардир. “ўзбек” номи сизларга қипчоқларнинг шаҳобчаси бўлган шайбонийлардан ўтган бўлишлари керак. Шайбонийларнинг бу тупроқларга келган йили номаълум, сизлар қорлуқ ва қипчоқ уруғларининг бирлашган бир кўринишисизлар, — деди Ўғуз.\n–Бу тупроқда яшаган қадим саклар, хоразмлилар, сартларни ҳам унутманг, улар ҳам ўзбекларнинг таркиб топишида муҳим рол ўйнаган, — деди Гулнор.


09 май 2021, Тошкент вақти: 18:11\nТошкент шаҳрининг Чилонзор туманидан OzodMikrofonга қўнғироқ қилган тадбиркорнинг арз қилишича, унинг коронавирус юқтирган онасини касалхонага эмас, балки карантин зонасига олиб боришган ва ҳали тузалмай туриб уйига жавоб бериб юборилган:\n“Онамни 16 июль куни Ҳамза метроси ёнидаги касалхонага олиб боришди. Икки томонлама пневмония бўлган деб. Икки кундан сўнг тест натижаси ижобий чиқди. Кейин вирусология касалхонасига перевод қиламиз дейишди.\nЛекин ярим кечаси Қорақамишдаги чартер рейслардан келганларни қабул қиладиган кўз касалликлари шифохонаси карантин зонасига олиб бориб тиқиб қўйишди. У ерда Ковид йўналиши бўйича на даволовчи врач бор, на қаров, на шароит.\nУ касалхонадаги кўз духтурлари биз ковидларни қабул қилмаймиз дейишса ҳам тўрт кишини ташлаб кетишибди. Ўзим пулмоног врач топдим, у телефон орқали назначение қилиб турди.\nБарча дори-дармонларни ўзим олиб келиб бердим. Ҳамширалардан илтимос қилиб, уколини қилдирдим. Хуллас, 30 июль куни бу карантин зона ёпилади, уйларингга кетинглар деб онамларга жавоб берибди. Такси юбордим. Уйга олиб келди.\nКасалхона берган выпискани қўлимга олиб ўқиб кўрсам, 31.07.2020 йил билан берган, яъни эртанги сана билан ёзиб бугун жавоб беришибди. У ҳам майли, выпискада ҳар куни уч маҳал иккитадан “Арбидол” деган дори берилгани ёзилган.\nЎзим гувоҳман, онамларнинг ўзлари гувоҳ, ким қаерга чақирса бораман. Хеч қанақа “Арбидол” дори берилмаган. 3-4 та Хитой дори берилди лекин “Арбидол” берилмаган.\nҲамма дорини ман олиб берганман. Аптекаларда бу дори йўқ, бозордаги нархи 600 минг сўм. Давлат берган дориларни бировларнинг номига акт қилиб, булар нима қилишади, у ёғи менга қоронғи”\nOzodMikrofon: “Бизда вирус аниқланди, на дори беради, на шифохонага ётқизади”\n“Ҳамма айбни врачларга қўймасдан, ўзимиз карантин қоидаларига риоя қилайлик!”\n“Ўн кундан буён тест топширолмаяпман, аҳволим оғирлашяпти”


"Дўстлик байроғи" ҳамда "Знамя дружбы" газеталари таҳририяти қошидаги "Истеъдод" ёш ижодкорлар тўгараги чоршанба (14 ёшдан юқори бўлган) ва шанба (7 ёшдан 14 ёшгача бўлган) кунлари соат 14:00 дан 16:00 га қадар ҳаваскор ёшларни ўз бағрига чорлайди.\nТўгаракка келишни хоҳловчи ёш ижодкорлардан қуйидаги ҳужжатлар талаб этилади:\n— ўқувчининг ота-онаси томонидан ариза (ёши катталар ўзлари ариза билан мурожаат қилади);\n— фуқаролик паспортидан ёки туғилганлик гувоҳномасидан нусха;\n— тураржойдан маълумотнома;\n— 3х4 ҳажмдаги 4 дона расм;\n— ўқиш ёки иш (бошқа ҳолатларда яшаш) жойидан маълумотнома;\n— қўшимча маълумотлар (манзили, телефон рақами).\nМанзил: Навоий шаҳри, Навоий кўчаси, 36-уй, "Матбуот уйи" биноси.\nҚўшимча маълумотлар учун телефон: (0-436) 224-04-80.


Хитой компанияси Жиззахда янгича талқиндаги тез қуриладиган намунали уйлар лойиҳасини амалга оширмоқчи » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Хитой компанияси Жиззахда янгича талқиндаги тез қуриладиган намунали уйлар лойиҳасини амалга оширмоқчи\nХитой компанияси Жиззахда янгича талқиндаги тез қуриладиган намунали уйлар лойиҳасини амалга оширмоқчи\n12 июль 2019 йил\nКуни кеча Жиззах вилояти хокимлигида Хитой Ҳалқ Республикасининг “Zhong Yi Jinkong” компанияси асосчиси Ван Хуанчен билан вилоят ҳокимлигида вилоят ҳокими ўринбосари А.Ахмдхаджаев билан учрашуви бўлиб ўтди.\nУчрашувда қурилиш соҳасида “Тез қуриладиган намунали уйлар” мавзуси асосида Жиззах вилояти туманларининг бирида амалга ошириш мумкун бўлган лойиҳа хақида сўз борди.\n“Zhong Yi Jinkong” компанияси 2011 йилда ташкил топган. Мазкур компания нефт-газ, углеводородлар қазиб олиш, минераллар олиш ва архитектура-қурилиш каби соҳаларда фаолият олиб боради.\nКомпания вакилининг таклифига кўра Ўзбекистон бўйича амалга оширилаётган намунали уйлар қуриш дастури асосида янгича талқинда тез қуриладиган намунали уйлар лойиҳасини “Zhong Yi Jinkong” компанияси томонидан амалга ошириш имконияти мавжудлиги ва компания бу йўналишда Ўзбекистон бозорида ишлашга тайёр эканлиги таъкидланди.\nЖумладан, мазкур таклиф этилаётган уйлар сейсмик мустаҳкамлиги ва 8 баллик ер силкинишлариги бардошлилиги жиҳати алоҳида айтиб ўтилди.\nУчрашув давомида барпо этилиши мумкун бўлган уйларга инновацион лойиҳалар асосида таклиф этилаётган янги замон қуёш энергияси панелларини ўрнатиш каби имкониятлар ҳам таништириб ўтилди.\nЖаноб Ваннинг сўзларига кўра компания Ўзбекистон бозорини ўрганиш истагида ва бир қанча соҳаларда инвестицион лойиҳаларни кўриб танишиб чиқишга тайёр эканлигини билдирди.\nХусусан, Бахмал туманидаги мармар конлари лойиҳасига инвестиция киритиш масаласи кўриб чиқилмоқда. Жаноб Ван учрашувдан сўнг Бахмал туманига ташриф амалга ошириш ниятида эканлигини билдириб ўтди.\nУчрашув сўнгида ҳар иккала томон вакиллари долзарб инветицион соҳаларни ўрганган ҳолда ҳамкорликда ишлашга келишиб олдилар.\nАҚШ компанияси Ғаллаорол туманидаги Хонимқорғон ва Бибихоним тарихий археологик объектларини тикламоқчи\nЖанубий Кореялик қурувчилар Жиззахда “Замонавий ва ақлли” кўп қаватли уйлар комплексини қуришни таклиф этди


Тошкент вилоятида 16 гектар ерни $5 миллионга сотмоқчи бўлганлар ... - UzNews.uz\n13 августа, 11:53 741 0\nТошкент вилоятида 16 гектар ерни $5 миллионга сотмоқчи бўлганлар ушланди\nМазкур икки фирибгар ўзларини МЧЖ ходимлари сифатида таништирган.\nБўстонлиқ туманида 16 гектар ерни $5 миллионга пулламоқчи бўлган икки шахс пойтахтда ушланди. Бу ҳақда ИИВ Матбуот хизмати хабар берди.\nЖорий йилнинг 6 август куни Х.С. Тошкент вилояти ИИББга икки эркак ўзларини Davron Omad Service МЧЖ ишчилари деб таништириб, Бўстонлиқ тумани “Бўстонлиқ” ҚФЙда жойлашган 16 гектар ерни $5 миллионга сотишини, олдиндан аванс сифатида $200 минг беришини талаб қилаётганини маълум қилиб, ариза билан чиққан.\nШундан сўнг, мазкур аризага асосан суриштирув олиб борилиб, Тошкент шаҳар Юнусобод туманида икки фирибгарлар Х.С.дан $200 мингни олган вақтида ашёвий далиллар билан ушланди.\nМазкур ҳолат юзасидан, ушбу икки шахсга нисбатан ЖКнинг 168-моддаси (фирибгарлик) 4-қисми “а” банди ва 28/211-моддаси (пора бериш) 3-қисми “а” банди билан жиноят иши қўзғатилиб, тергов ҳаракатлари олиб борилмоқда.\n22 сентября, 21:26 901 0\n22 сентября, 15:42 469 0


Тошкентда 49-автобус енгил автомобиль айби билан ариққа тушиб кетгани маълум бўлди\n19:36 / 06.02.2017\n“Тошшаҳартрансхизмат” мутахассислари Тошкент шаҳрининг Яшнобод туманида душанба куни эрталаб рўй берган 49-сонли йўловчи автобуси иштирокидаги йўл-транспорт ҳодисаси тафсилотларини келтиришди, деб хабар берди Nuz.uz.\n2-автопаркнинг ҳаракат хавфсизлиги бўйича бошлиғи Дониёр Ёрмуҳаммедов сўзларига кўра, ЙТҲ душанба куни тонгги соат 5:30да Элбек кўчасида содир бўлган – “Исузу” автобуси рейсга энди чиқаётган бўлган. Ҳодиса Cobalt русумли автомобиль ҳайдовчиси айби билан юз берган.\n“Олдинда кетаётган Cobalt автомобили бирдан тўхтади. Шунинг учун автобус ҳайдовчиси тўқнашувдан қочиш мақсадида рулни ўнгга буриб юборган. Бироқ, сирпанчиқ йўлда бошқарувни йўқотиб, ариққа тушиб кетди”, - дея изоҳ берган ТШТХ мутахассиси.\nДониёр Ёрмуҳаммедовнинг аниқлик киритишича, ўша пайт автобусда йўловчилар бўлмаган. Транспорт воситасига 120 минг сўмлик зарар етказилган.\nБундан аввалроқ Тошкентда ТТЗ-“Дўстлик” метро бекати йўналишида ҳаракатланган 49-рақамли “Исузу” йўловчи автобуси сирпанчиқ йўлда ағдарилиб кетгани ҳақида хабар берилганди.


Ўзбекистон 2024 йилда туристлар учун тўлиқ очилишга шай туриши керак - эксперт - 30.03.2021, Sputnik Ўзбекистон\nТОШКЕНТ, 30 мар — Sputnik. Ўзбекистон яқин йилларда туристлар оқимини қабул қилишга тўлиқ шай ҳолатда туриши керак, дея фикр билдирди бугун Тошкентда бўлиб\nТОШКЕНТ, 30 мар — Sputnik. Ўзбекистон яқин йилларда туристлар оқимини қабул қилишга тўлиқ шай ҳолатда туриши керак, дея фикр билдирди бугун Тошкентда бўлиб ўтган "Меҳмондўстлик саноатини қайта ишга тушириш 2020/2021. Имконият ва истиқболлар" мавзусидаги "Hotel Business Forum - 2021" форумида онлайн қатнашган Бутужаҳон Туризм ташкилоти (UNWTO) минтақавий департаменти директори Алессандра Прианте.Бу ҳақда Sputnik Ўзбекистон мухбири хабар бермоқда.Прианте хонимнинг таъкидлашича, 2020 йилда COVID-19нинг туризм соҳасига етказган зарбаси қақшаткич бўлди. 2020 йил - туристик секторлар ва меҳмонхона бизнеси энг кўп ёпилган йил сифатида муҳрланди.Унинг айтишича, 2019 йил билан таққослаганда бутун дунёда туристик сектор 74 %га қисқарди. Бошқача айтганда, 100-120 миллионга яқин тўғридан-тўғри туристик йўналишлар ёпилди, путёвкалар қайтарилди. Умумий йўқотишлар миқдори 1 триллион долларни ташкил этди.Бутужаҳон Туризм ташкилоти (UNWTO) минтақавий департаменти директори 2024 йил охирига келиб бутун дунёда туризм сектори 2019 йилдаги рақамларга эришиш истагида эканини маълум қилди.Халқаро эксперт туристик оқимларни тўлиқ қайта тиклаш учун UNWTO коронавирус пандемиясига қарши курашиш мақсадида қатор жиддий инструментларни ишлаб чиққанини қайд этди. “Бу инструментлардан Ўзбекистон ҳамиша фойдаланиб келган. Чунки бу олий сифат стандартларига мос келади. Биз, шунингдек, Глобал туризм бўйича Инқирозга қарши курашиш қўмитасини тузганмиз. У Мадридда жойлашган ва ҳар ойда барча шерик-ташкилотлар билан биргаликда, жумладан, Ўзбекистон ва бутун Марказий Осиё минтақаси, Осиё давлатлари, Лотин ва Марказий Америка мамлакатлари йиғилиб, олдимизда турган муаммоларни муҳокама қиламиз. Бугун давлатлар вакциналашни – биринчи даражали устуворлик сифатида тан олишмоқда. Биз глобал кўламда қўлланилиши мумкин бўлган вариантларни ишлаб чиқмоқдамиз. Шунингдек, дунё кўламида туризм билан боғлиқ бир қанча материалларни ва тавсияларни ҳам чоп этдик. Буларнинг барчаси чегаралар очилгандан кейин давлатларга туристик секторни қайта тиклашга ёрдам беради”, - дея маълум қилди Прианте.Эслатиб ўтамиз, бугун Тошкент шаҳрида коронавирус пандемиясининг салбий таъсирини бартараф этишдаги асосий масалалар муҳокамасига бағишланган “Меҳмондўстлик саноатини қайта ишга тушириш 2020/2021. Имконият ва истиқболлар” мавзусида форму бўлиб ўтди.Тадбир Ўзбекистон Отельерлар Aссоциацияси томонидан Туризмни ривожлантириш давлат қўмитаси кўмагида ўтказилиб, унда Туризмни ривожлантириш давлат қўмитаси раиси Aзиз Aбдуҳакимов иштирок этди.Тошкент вилояти туризмни ривожлантириш департаменти, меҳмонхона эгалари, шунингдек туроператорлар ҳам иштирок этган ушбу онлайн тадбирда пандемиядан энг кўп талофот кўрган туризм соҳаси равнақи йўлида олиб борилиши мумкин бўлган вазифалар хусусида маърузалар бўлди. Онлайн учрашувда, шунингдек халқаро экспертлар ҳам ўзларининг қизиқарли маърузалари билан иштирок этиб, зарурий маслаҳат ва таклифлар берилди.\nтуризм, вакцина, туризмни ривожлантириш давлат қўмитаси, covid-19 умумжаҳон пандемияси\n15:41 30.03.2021 (янгиланди: 16:45 01.04.2021)\nЭкспертнинг таъкидлашича, туризм қайта тикланиши учун давлатлар бугун вакциналашни – биринчи даражали устуворлик сифатида тан олишмоқда. Шунингдек, глобал кўламда туризм қайта тикланишида ёрдам бериши мумкин бўлган инструментлар ишлаб чиқилмоқда.\nТОШКЕНТ, 30 мар — Sputnik. Ўзбекистон яқин йилларда туристлар оқимини қабул қилишга тўлиқ шай ҳолатда туриши керак, дея фикр билдирди бугун Тошкентда бўлиб ўтган "Меҳмондўстлик саноатини қайта ишга тушириш 2020/2021. Имконият ва истиқболлар" мавзусидаги "Hotel Business Forum - 2021" форумида онлайн қатнашган Бутужаҳон Туризм ташкилоти (UNWTO) минтақавий департаменти директори Алессандра Прианте.\nПрианте хонимнинг таъкидлашича, 2020 йилда COVID-19нинг туризм соҳасига етказган зарбаси қақшаткич бўлди. 2020 йил - туристик секторлар ва меҳмонхона бизнеси энг кўп ёпилган йил сифатида муҳрланди.\n“Биз ҳозир ҳам мавҳум ҳолатдамиз, ноаниқликлар жуда кўп. Сабаби, қачонлардир оммабоп бўлган туристик йўналишларнинг аксарияти гоҳ очилиб, гоҳ ёпилмоқда. Шу боис, туризм соҳасидаги аксарият бизнеслар бугунги кунда олдинга силжиш учун рақамли ечимлардан фойдаланмоқдалар” Алессандра Прианте,\nБутужаҳон Туризм ташкилоти минтақавий департаменти директори\nУнинг айтишича, 2019 йил билан таққослаганда бутун дунёда туристик сектор 74 %га қисқарди. Бошқача айтганда, 100-120 миллионга яқин тўғридан-тўғри туристик йўналишлар ёпилди, путёвкалар қайтарилди. Умумий йўқотишлар миқдори 1 триллион долларни ташкил этди.\nБутужаҳон Туризм ташкилоти (UNWTO) минтақавий департаменти директори 2024 йил охирига келиб бутун дунёда туризм сектори 2019 йилдаги рақамларга эришиш истагида эканини маълум қилди.\nБундай вазиятда дунёнинг кўплаб тараққий этган мамлакатлари ўзларининг маданий ёдгорликлари, тарихий обидаларини консервалаб қўйдилар. Тарихий шаҳарлари билан машҳур гўзал диёр Ўзбекистон ҳам 2024 йилда туристик оқимлар учун тўлалигича очилишга тайёр бўлишини истар эдик”, - деди ўз чиқиши давомида Алессандра Прианте.\nХалқаро эксперт туристик оқимларни тўлиқ қайта тиклаш учун UNWTO коронавирус пандемиясига қарши курашиш мақсадида қатор жиддий инструментларни ишлаб чиққанини қайд этди.\n“Бу инструментлардан Ўзбекистон ҳамиша фойдаланиб келган. Чунки бу олий сифат стандартларига мос келади. Биз, шунингдек, Глобал туризм бўйича Инқирозга қарши курашиш қўмитасини тузганмиз. У Мадридда жойлашган ва ҳар ойда барча шерик-ташкилотлар билан биргаликда, жумладан, Ўзбекистон ва бутун Марказий Осиё минтақаси, Осиё давлатлари, Лотин ва Марказий Америка мамлакатлари йиғилиб, олдимизда турган муаммоларни муҳокама қиламиз. Бугун давлатлар вакциналашни – биринчи даражали устуворлик сифатида тан олишмоқда. Биз глобал кўламда қўлланилиши мумкин бўлган вариантларни ишлаб чиқмоқдамиз. Шунингдек, дунё кўламида туризм билан боғлиқ бир қанча материалларни ва тавсияларни ҳам чоп этдик. Буларнинг барчаси чегаралар очилгандан кейин давлатларга туристик секторни қайта тиклашга ёрдам беради”, - дея маълум қилди Прианте.\n27 Феврал 2021, 16:29\nЭслатиб ўтамиз, бугун Тошкент шаҳрида коронавирус пандемиясининг салбий таъсирини бартараф этишдаги асосий масалалар муҳокамасига бағишланган “Меҳмондўстлик саноатини қайта ишга тушириш 2020/2021. Имконият ва истиқболлар” мавзусида форму бўлиб ўтди.\nТадбир Ўзбекистон Отельерлар Aссоциацияси томонидан Туризмни ривожлантириш давлат қўмитаси кўмагида ўтказилиб, унда Туризмни ривожлантириш давлат қўмитаси раиси Aзиз Aбдуҳакимов иштирок этди.\nТошкент вилояти туризмни ривожлантириш департаменти, меҳмонхона эгалари, шунингдек туроператорлар ҳам иштирок этган ушбу онлайн тадбирда пандемиядан энг кўп талофот кўрган туризм соҳаси равнақи йўлида олиб борилиши мумкин бўлган вазифалар хусусида маърузалар бўлди.\nОнлайн учрашувда, шунингдек халқаро экспертлар ҳам ўзларининг қизиқарли маърузалари билан иштирок этиб, зарурий маслаҳат ва таклифлар берилди.


Фарғона ҳокими суд ҳукмисиз жазо тайинлаш амалиётини йўлга қўйганини тан олди\nФарғона вилояти ҳокими Шуҳрат Ғаниев одамларни 5 суткадан қамашни буюргани, учта фирмага 300 миллион сўмдан жарима солишни буюрганини тан олди.\nФарғона вилояти ҳокими Шуҳрат Ғаниев ўтган ҳафта бошида ўтган селектор йиғилишида сўзлаган нутқининг аудио ёзуви жамоатчиликка ошкор бўлди. Ҳоким селектор йиғилишида Риштонда голограммасиз диний китоб сотаётган қўлга тушганларни 5 суткадан қамашни буюрган. Шунингдек, у ҳоким орқали судяларга ҳам топшириқ берган:\n“Ички ишлар ва судяларни ҳам чақириб, ҳурматли ҳоким. Маҳалла фуқаролар раисини ҳам беш суткага жарима қилиб қамайсизлар. Бунақа маҳалла раиси ҳам керакмас, поспони ҳам керакмас. Риштоннинг хотин-қизлар қўмитасини ишдан олиб ташланглар”, дейди ҳоким.\nҲоким рекламаларни танқид қилиш асносида учта реклама фирмасига 300 миллиондан жарима солдирганини айтган:\n“Ҳозир уччовини чақирасан-да, тушунтириш хати олиб, уччала ташкилот ҳар бири 300 миллиондан 900 миллион сўм жарима соласан. Қонуний жарима соласан", дейди вилоят ҳокими.\nАммо бу ўринда жарима солинишида суд ҳукми бор бўлиши кераклигини тилга олмаган.\nЎзбекистон Республикаси конституциясининг 19-моддасида “Фуқароларнинг Конституция ва қонунларда мустаҳкамлаб қўйилган ҳуқуқ ва эркинликлари дахлсиздир, улардан суд қарорисиз маҳрум этишга ёки уларни чеклаб қўйишга ҳеч ким ҳақли эмас”, деб алоҳида белгилаб қўйилган.\nШунингдек, бош қонуннинг 106-моддасида “Ўзбекистон Республикасида суд ҳокимияти қонун чиқарувчи ва ижро этувчи ҳокимиятлардан, сиёсий партиялардан, бошқа жамоат бирлашмаларидан мустақил ҳолда иш юритади”, деб кўрсатилган.\n«Ҳаммамиз манман бўлиб, халқдан узилиб кетган эканмиз» – Қашқадарё вилояти ҳокими\nСурхондарё вилояти ҳокими Баҳодир Пўлатов ишдан олинди\nМурод 30 сентябр 2019 09:41\nБу хоким ўзини фиравнман деб ўйлайди шекилли\nAli 30 сентябр 2019 10:26\nQoyil shu hokimga, menimcha bu hokimlar o'rta asrlar hokimi bulsa kk.\nHulosa qilsak biz dunyodan qancha ortda qoldik\nАсадулла 1 октябр 2019 05:19\n"Шунга шунчами халкига кайгурганидан якин олиб гапирганда" дегувчилар кани?\n"Халкига ичи ачиганидан, кайгурганидан гапирганде" дегувчилар кани?\nСирож 2 октябр 2019 20:08\nХоким дегани Фир'авн деганими?\nМурод 3 октябр 2019 22:31


Яшаш учун ноқулай бўлган 15 шаҳар - XABARDOR.UZ\nЯшаш учун ноқулай бўлган 15 шаҳар\nАфрика давлат пойтахти юқори даражадаги ишсизликдан азият чекади. Бу ерда барча инфратузилма аста-секин таназзулга юз тутмоқда - ахлат йиғиш муаммоси ва умуман ҳаёт даражаси пасайиб бормоқда.\nАбиджан, Фил суяги қирғоғи\nМамлакатнинг иқтисодий ва маданий марказлари сайёҳларга етарли даражада хизмат кўрсата олмайди. Террорчилик хавфи ҳам жуда юқори.\nШаҳарда айни дамда қурилиш ишлари авжида. Бироқ, аҳолининг катта қисми қашшоқликда кун кечирмоқда. Ижтимоий беқарорлик эса юқори нуқтага бориб қолган. Вазият яқинда фермерларнинг талабалар билан тўқнашуви сабаб янада оғирлашган.\nШаҳар аҳолиси асосан давлат ташкилотларида меҳнат қилади. Ҳаво ҳарорати 50 даражалик жазирамага чиқиб туриши кўп кузатилган. Шу билан бир қаторда, ичимлик суви билан боғлиқ муаммолар ҳам мавжуд.\nҚашшоқлик ва очлик – Зимбабвенинг миллионлаб аҳолиси бундан азият чекмоқда. Давлат раҳбари Роберт Мугабе эса 1,6 миллиард доллар миқдоридаги кредит олиш ҳаракатида юрибди – улар озиқ-овқат маҳсулотларини харид қилишга сарфланади.\nДавлат ҳукумати доимий равишда террорчилик билан кураш олиб бормоқда.\nМамлакатнинг энг йирик шаҳри кўчаларида доимий тарзда одам ўғирлаш ёки қотиллик ҳолатлари содир этилади. Экология масаласи ҳам жиддий хавотирга сабаб бўлмоқда.\nПойтахт ҳам худди Лагос сингари юқори даражадаги жиноятчилик билан “машҳур”. Сайёҳларни эса бу шаҳарларга бормасликка чақиришади: одам ўғирлаш ва террорчилар билан тўқнаш келиш хавфи юқори.\nЭнергетик муаммолар ва камбағаллик бор. Шунинингдек, пойтахтда бизнес юритиш учун инфратузилмани ривожлантириш лозим.\nХайрия ташкилотлари томонидан бу ерда доимий тарзда инсон ҳуқуқлари бузилиши ҳақида бонг урилади. Қашшоқлик даражаси жуда юқори бўлишига қарамай, дунёдаги энг кўп киши яшайдиган шаҳарлардан бири юқори сифатли кийим-кечакни экспорт қилиб, мамлакат иқтисодиётини қўллаб-қувватлаб туради.\nТеррорчилик хавфи юқори бўлган шаҳар. Яқинда эса меҳмонхонага уюштирилган ҳужум оқибатида 29 киши ҳалок бўлди.\nИкки душман ҳарбий гуруҳ шаҳарни ўз қўлига олиш ҳаракатида. Айнан шу туфайли 2015 йилнинг ёзида аэропорт бузилган бўлиб, аксарият давлатлар ўз элчихоналарини ёпишга қарор қилишган.\nКоррупциянинг авж олгани, норозилик намойишлари, ўта юқори даражадаги қашшоқлик шаҳарни рўйхатга тушишига сабабчи бўлди.\nШаҳар иқтисодий беқарорлик сабаб ривожланишдан тўхтаган. Иқтисодиётнинг қишлоқ хўжалигига қарамлиги ҳам бор.\nЎтган йилги террорчилик ҳужумлари ўнлаб инсоннинг ҳаётига зомин бўлди. Radisson Blu меҳмонхонасидаги даҳшатли воқеалар 20 кишининг ҳалок бўлишига олиб келган.


ЧИНГИЗ АЙТМАТОВ ХОТИРАСИГА ЭҲТИРОМ КЎРСАТИЛДИ - Ўзбекистон овози газетаси\nПойтахтимизнинг Юнусобод туманидаги Чингиз Айтматов кўчасида буюк адиб ва жамоат арбоби хотирасига атаб ўрнатилган ёдгорлик — барельеф очилиш маросими бўлиб ўтди.\nЎзбекистон Ёзувчилар уюшмаси раиси Сирожиддин Саййид, Қирғизистон маданият, ахборот ва туризм вазири ўринбосари Бақтбек Секимов ва бошқалар буюк маърифатпарвар адиб нафақат қирғиз эли, айни пайтда бутун туркий мамлакатлар, жумладан, ўзбек халқи учун ҳам азиз ва қадрли сиймо эканини таъкидлади. Президентимизнинг 2018 йил 2 апрелдаги «Буюк адиб ва жамоат арбоби Чингиз Айтматов таваллудининг 90 йиллигини кенг нишонлаш тўғрисида»ги қарори ижросини таъминлаш юзасидан мамлакатимизда қатор ишлар амалга оширилмоқда. Жумладан, «Чингиз Айтматов ва Ўзбекистон» номли хотира китоби, адиб асарлари тўплами чоп этилди. Асарлари асосида янги спектакллар саҳналаштирилди.\n— Бугун Тошкент шаҳрида катта байрам. Ўзбек ва қирғиз халқи ўртасида дўстлик алоқаларини мустаҳкамлашга хизмат қилган Чингиз Айтматовга ўрнатилган ёдгорлик очилмоқда, — дейди Қирғиз миллий ёзувчилар уюшмаси раиси ўринбосари Нурманбек Тинчликбек. — Адиб минтақамиз тинчлиги, унинг келажаги ва равнақи, халқларимиз ўртасида дўстлик ва ҳамжиҳатликни янада мустаҳкамлашда фидокорона меҳнат қилди. Ўзбекистондек жаннатмонанд диёрда буюк адибимизнинг хотирасини абадийлаштириш мақсадида яратилаётган ҳужжатли фильмлар, ёзувчи асарлари асосида янги спектакль саҳналаштирилаётгани, Тошкент шаҳрининг марказий кўчаларидан бирига адиб номи берилгани бизни жуда қувонтиради. Унинг серқирра ижоди икки қардош халқ ўртасидаги дўстлик ришталарини янада мустаҳкамлашга хизмат қилади.\nАдибнинг қарийб барча асарлари ўзбек тилида нашр этилган. Унинг «Жамила», «Сарвқомат дилбарим», «Бўтакўз», «Биринчи муаллим», «Момо ер», «Сомон йўли», «Алвидо, Гулсари» каби кўплаб асарлари китобхонларнинг юксак эътирофига сазовор бўлган.\n— Чингиз Айтматов хотирасини абадийлаштириш мақсадида Тошкент шаҳрининг марказий кўчаларидан бирига адиб номи берилиб, унга ёдгорлик ўрнатилиши бежизга эмас, — дейди Ўзбекистонда хизмат кўрсатган маданият ходими, шоир Эшқобил Шукур. — Мақсад атоқли адибнинг ҳаёт йўли ёшларимиз учун юксак ибрат намунаси бўлсин. Чингиз Айтматовнинг ўлмас бадиий мероси халқларимиз ҳаётида ҳамиша муҳим аҳамият касб этади. Унинг эзгулик ғоялари, миллий ва умумбашарий қадриятларга қаратилган баркамол асарлари мамлакатимизда кўплаб нусхада нашр этилмоқда. Ҳар бир асар бизни ҳамиша огоҳликка чорлаб, қалбимизни, руҳимизни пок сақлашга даъват этади. Агар мен туйғуларимда бироз ғариблашишни сезсам, албатта Чингиз Айтматов асарларини ўқийман.\n— Президентимизнинг қарори нафақат қирғиз халқининг буюк ёзувчисига, балки бутун адабиёт аҳлига кўрсатилган ҳурматнинг намунасидир, — дейди филология фанлари доктори, профессор Ҳамидулла Болтабоев. — Мазкур қарор ўзбек халқи учун азиз ва қадрли сиймо, буюк адиб, ижодкорга юксак ҳурмат-эҳтиром рамзи сифатида қардош қирғиз халқи билан яқин қўшничилик ва дўстлик алоқаларини янада мустаҳкамлашда, адабиёт, маданият соҳасидаги ҳамкорликни кенгайтиришда муҳим аҳамиятга эга.\nҚарорда таъкидланганидек, ўтган асрнинг 80-йилларида собиқ Марказ томонидан уюштирилган «ўзбек иши», «пахта иши» каби ноҳақ сиёсий кампаниялар чоғида Чингиз Айтматовнинг адолат ва ҳақиқат куйчиси сифатида халқимизнинг шаъни ва обрў-эътиборини катта минбарлардан туриб мардона ҳимоя қилганини эл-юртимиз ҳамиша миннатдорлик билан эслайди.\nДавлатимиз томонидан «Дўстлик» ва «Буюк хизматлари учун» орденлари билан тақдирлангани ҳам шундан далолат беради.\n— Ўтмишини унутган, ҳиссиз, ҳамма нарсага лоқайд, итоат-у буйруқни бажаришдан бошқа нарсани билмайдиган, туйғу, нозик ҳиссиётлари сўнган манқурт образи тасвири адиб ижодининг муҳим қирраларидан бири бўлган, — дейди Ўзбекистон Ёзувчилар уюшмаси раиси Сирожиддин Саййид. — Ч.Айтматовнинг асарлари жаҳоннинг кўплаб тилларига таржима қилиниб, юз миллиондан ортиқ нусхада чоп этилган. Шу маълумотнинг ўзиёқ адиб асарларининг нечоғли ўқишли эканини англатади.\nТадбирда «Икки элнинг суюкли фарзанди» номли ҳужжатли фильм ва адиб асарлари асосида саҳна кўринишлари, куй-қўшиқлар янгради.


Энди дронлардан қўрқмаймиз!\nФан ва техниканинг ривожланиши натижасида кўплаб соҳаларда улкан ютуқларга эришилди. Турли хил соҳаларди янги ихтиролар қилинди.\nМуваффақиятли ихтиролар туфайли нсонларнинг ўтмишдаги оғир меҳнат шароитлари енгиллашиб, эндиликда оғир меҳнатни техникалар ёрдамида осонлик ва тезлик билан бажарила бошланди. Бундан ташқари инсон зоти бажариши қийин бўлган ёки умуман бажара олмайдиган ишларни ҳам турли техникалар ёрдамида амалга ошириш имконияти яратилди.\nАна шундай ихтиролардан бири учувчисиз учувчи қурилмалар бўлиб, уларни кўпчиллик “дронлар” деб аташади. Дрон учувчисиз учиш қурилмаси бўлиб, ундан дастлаб ҳарбий мақсадларда фойдаланилган. Кейинчалик эса дронлардан бошқа мақсадларда ҳам фойдалана бошланди. Жумладан, иқлим шароитини кузатиш, архитектура лойиҳаларини шакллантириш, ёввойи табиатни кузатиш, инсон қадами етмаган тоғ чўққиларини тасвирга тушириш каби кўплаб мақсадларда дронлар кенг қўлланила бошланди.\nАммо асосий функцияси кузатиб тасвирга олиш бўлган мазкур дронлардан жамиятдаги айрим шахслар ўзларининг қонунга ва жамият манфаатларига зид бўлган мақсадларида ҳам фойдалана бошлашди. Хусусан, айрим кимсалар ўз қўни-қўшниларини ва бошқа танишларини яширинча кузатиш орқали уларнинг шахсий дахлсизликка бўлган ҳуқуқларини буза бошлашди. Америка Қўшма Штатлари, Англия каби айрим хорижий давлатларда номаълум шахслар томонидан учирилган дронлар қатъий қўриқланадиган давлат объектлари ва идораларини яширинча тасвирга олиш мақсадида учириб кўрилгани кўпчиликка маълум.\nКўриб турганимиздек ҳар қандай фойдали ихтиродан зарарли мақсадларда ҳам фойдаланилиши мумкин экан. Шунинг учун бундай ҳуқуқбузарликларни олдини олиш мақсадида қатъий ҳуқуқ нормалари ишлаб чиқилиши ва тадбиқ этилиши зарур.\nБизнинг мамлакатимизда дронлар билан боғлиқ муаммолар келиб чиқмаган бўлсада, олдиндан бундай ҳуқуқбузарликларга қарши чоралар кўриш зарурати туғилди. Бундан кўзланган ягона мақсад – ҳар бир фуқаронинг шахсий дахлсизлик ҳуқуқини, шунингдек, жамият ва давлат манфаатларини ишончли ҳимоя қилишдир.\nЎзбекистон Республикаси Вазирлар Маҳкамасининг 2014 йил 26 ноябрдаги қарорига асосан, 2015 йилнинг 1 январидан бошлаб Ўзбекистон Республикаси ҳудудига ваколат берилган органлардан ташқари барча шахсларга, шунингдек ташкилот ва муассасаларга учувчисиз учиш қурилмаларини олиб кириш, фойдаланиш ва уларнинг савдоси билан шуғулланиш тақиқланган эди. Аммо шунга қарамай дронларни турли хил ноқонуний йўллар билан мамлакатимиз ҳудудига олиб кириш ва турли мақсадларда фойдаланиш ҳоллари кўпайди. Бу албатта давлат ва жамият манфаатларига хавф сола бошлади. Дронларни мамлакатимизга ноқонуний олиб кириш ва улардан мамлакатимиз ҳаво ҳудудида ноқонуний фойдаланишни бартараф этиш ва олдини олиш мақсадида қонунчиликка тегишли ўзгартириш ва қўшимчалар киритилди.\nХусусан, жорий йилнинг 2 май куни Президент томонидан имзоланган “Ўзбекистон Республикасининг Жиноят, Жиноят-процессуал кодексларига ҳамда Ўзбекистон Республикасининг Маъмурий жавобгарлик тўғрисидаги кодексига ўзгартириш ва қўшимчалар киритиш ҳақида”ги ЎРҚ-534-сонли Қонун билан Жиноят кодексига учувчисиз учадиган аппаратларни қонунга хилоф равишда олиб кириш, ўтказиш, олиш, сақлаш ёки улардан фойдаланиш учун уч йилгача озодликдан маҳрум қилиш жазоси киритилди. Шунингдек, учувчисиз учадиган аппаратларни сақлаш ва улардан фойдаланиш тартибини бузиш ҳам жиноий жавобгарликка сабаб бўлиши белгилаб қўйилди.\nЖавобгарликни кучайтирилиши, албатта, ҳуқуқбузарликларни камайишига олиб келади. Шундай экан, ғараз мақсадли кимсаларнинг дронлар ёрдамида шахсий дахлсизлигимизни бузишларидан ёки жамиятнинг умумий манфаатларига зид ишларни амалга оширишларидан энди қўрқмасак ҳам бўлади.\nНаманган вилоят адлия бошқармаси бўлим\nетакчи маслаҳатчиси Н.Хасанов


2-ТАШАББУС – Yoshlar ovozi\nBOLA VA PUL eski mavzuda yangi gap\nЁшларни жисмоний чиниқтириш, уларнинг спорт соҳасида қобилиятини намоён қилишлари учун зарур шароитлар яратиш\n1. Юртимизда 12 мингдан зиёд спорт иншооти бўлиб, уларнинг ёшларни жисмоний тарбия ва оммавий спортга қамраб олиш қуввати етарли эмас.\n2. Умумтаълим мактабларининг спорт анжомлари билан жиҳозланиш кўрсаткичи мамлакат бўйича ўртача 56 фоизни ташкил этади. Бу кўрсаткич Сурхондарё вилоятида атиги 12 фоиз, Хоразмда 14 ва Қорақалпоғистон Республикасида 15 фоиз.\n3. Умумтаълим мактабларида болаларнинг спорт билан шуғулланиши учун спорт заллари, жиҳозлар ва малакали мураббийлар етишмайди.\nТуман ва шаҳар ҳокимларининг ёшлар масалалари бўйича ўринбосари лавозимига малакали мутахассислар жалб этилади.\nЁшларнинг спорт турларига қизиқиши ҳамда спорт иншоотларининг жиҳозланиш даражаси ўрганилади.\nЁшлар ўз қизиқиши бўйича жисмоний тарбия ва спортга жалб этилади.\nЯқин икки йилда ҳар бир туманда енгил конструкцияли, сендвич панелли кичик спорт заллари қурилади.\nЁшларнинг физиологик ва психологик имкониятларидан келиб чиқиб, уларни спорт турларига йўналтириш.\nТадбиркорларга “Yoshlar — kelajagimiz” Давлат дастури доирасида имтиёзли кредитлар ажратилади.\nЖисмоний тарбия ва спорт вазирлиги Хитойнинг “AVIC INTL” компанияси билан ҳамкорликда Спорт реабилитация марказини ташкил этади.\n— АҚШда ёшларни тарбиялашнинг муҳим воситаси сифатида спортга алоҳида аҳамият берилди. Ҳукумат спорт ташкилотлари фаолиятини назоратга олди. Жисмоний тарбия ўқитувчиларини тайёрлаш, уларга молиявий ёрдам беришни кўзда тутувчи қонунлар ишлаб чиқилди. Олий ўқув юртларининг миллий ассоциацияси (NKAA) тузилди;\n— Францияда 1920 йилда мактаб ёшигача бўлган болалар ва мактаб ўқувчиларининг жисмоний тарбияси ҳақида қонун қабул қилинди. Ҳарбий вазирлик ўқув юртларида жисмоний тарбия ва спорт тўғрисида низомни тасдиқлади.\nЎзбекистон ёшлар иттифоқи Марказий Кенгаши Спорт ва саломатлик бўлими мудири:\n— Ёшларни спортга кенг жалб этиш, спорт ва оммавий жисмоний тарбия тадбирларини юқори савияда ўтказиш мақсадида Иттифоқнинг туман ва шаҳар кенгашларида штаблар ташкил этилди.\nЁшлар ўртасида соғлом турмуш тарзини тарғиб қилиш, ОИВ/ОИТС касаллиги, гиёҳвандлик, ичкиликбозлик, кашандалик каби иллатларнинг олдини олишга қаратилган “Биз — соғлом турмуш тарзи тарафдоримиз” акциялари, “Ёшлар спорт ҳафталиги”, “Ёшлар марафони” каби тадбирлар ўтказиляпти.\nБош мақсадимиз — ёшлар ўртасида соғлом рақобат асосидаги мусобақа руҳини яратиш. Натижада спорт тўгараклари очилади, тизимга малакали мураббийлар жалб этилади, ёшларнинг бўш вақти мазмунли ўтади, чиниқади. Муҳими, бу тўгаракларда профессионал спортчиликка дастлабки қадам қўйилади.\nОтасига раҳмат келтирган Фазилат\nGoogle haqida siz bilmagan qiziqarli faktlar (58 123)\nPullar haqida qiziqarli 7 fakt (53 531)\nИшлайдиган онанинг 4 афзаллиги (8 921)\nҲамкорлик меморандуми (3 720)


Fergana.uz - СЎХ ТУМАНИДА СЎНГГИ БЕШ ЙИЛДА 203 НАФАР ШАХС ЎЗБЕКИСТОН ФУҚАРОЛИГИГА ҚАБУЛ ҚИЛИНДИ amCharts examples\nҲозир сайтда 74 нафар фойдаланувчи Ишонч телефони статистикаси\nСЎХ ТУМАНИДА СЎНГГИ БЕШ ЙИЛДА 203 НАФАР ШАХС ЎЗБЕКИСТОН ФУҚАРОЛИГИГА ҚАБУЛ ҚИЛИНДИ\n2022-05-05 09:52:55 95\nСўх туманида 2016 йил сентябрдан ҳозирга қадар 203 нафар фуқаролиги бўлмаган шахслар Ўзбекистон фуқаролигига қабул қилинди. Куни кеча туманнинг Зангат маҳалласида яшовчи Марҳаматхон Шариповага ҳам фуқаролик паспорти топширилди.\n- 30 йил аввал Қирғизистондан келин бўлиб тушганман. Шу кунгача “фуқаролиги йўқ шахс” мақомида эдим. Айни Рамазон ҳайити кунларида қўлимга Ўзбекистон Республикаси фуқаролик паспортини олишим менга чексиз бахт ва қувонч бағишлайди, - дейди Марҳаматхон опа.\nТуманда ҳозирда 26 нафар фуқаролиги бўлмаган шахслар қолган бўлиб, уларга ҳам жорий йил якунига қадар фуқаролик паспорти топширилади\nЎзбекистонда 1992 йилдан 2007 йилга қадар фуқаролик олган шахслар сони 480 нафарни ташкил қилган. 2007 йилдан 2016 йилгача эса бирорта шахс Ўзбекистон фуқаролигини ололмаган.


"Ўсмир қизларни ўзини ўлдиришга ундаган" - BBC News O'zbek\n"Ўсмир қизларни ўзини ўлдиришга ундаган"\nФото муаллифлик ҳуқуқи PETER KOVALEV/TASS\nРоссиядаги суд Интернетда "ўлим гуруҳи" ташкил қилган Филипп Будейкинни 3 йил 4 ойлик қамоққа ҳукм этган.\nУ Интернетда Филипп Лис номи билан таниқли бўлган.\n'Ёшлар, жонингизга қасд қилманг!'\n"Маҳкама жараёнида ёш йигитнинг ўсмир қизларни ўзини-ўзи ўлдириш фикрига оғдиргани бўйича икки ҳолатга алоқадорлиги ва айбдорлиги тасдиқланди", деб айтган Тюмень вилояти Тоболск туман маҳкамаси судьяси.\nТерговда аниқланишича, 2016 йилнинг апрель-май ойлари давомида Филипп Будейкин "ВКонтакте" социал тармоғида ўзига суиқасд ғояларини тарғиб қилган ва ўсмирларни ўз жонига қасд қилишга ундаган.\nТерговда Филипп Будейкин ўтган йили тюменлик 16 ёшли қизни ўзини ўлдиришгача олиб боргани аниқланган, қизнинг ҳаётини шифокорлар асраб қолишга муваффақ бўлганлар.\nШунингдек, Астрахан шаҳрида яшаган 15 яшар мактаб ўқувчиси бўлган қизни ҳам суиқасдга кўндиришга ҳаракат қилгани тасдиқланган.\nФилипп Будейкинга нисбатан жиноят иши 2016 йилнинг майида қўзғатилган, у ноябр ойида ҳибсга олинган.\nРоссия матбуотига кўра, Интернетда ташкил қилинган "ўлим гуруҳ"лари маъмурларининг таъсирида 2015 йилнинг ноябридан 2016 йилнинг апрелигача бундай ёпиқ гуруҳларга аъзо бўлган 130 ўсмир ўзини-ўзи ўлдирган.\n2017 йил бошида Қозоғистон ва Ўзбекистонда ҳам ёшлар Интернетдаги ёпиқ ўлим гуруҳлари таъсирига тушиб қолаётганлари ҳақидаги хавотирлар юзага келди.\nЎзбекистондаги Интернет фойдаланувчиларининг "Потребители.уз", "Маслаҳат.уз" каби гуруҳларида бундай ҳолатлардан огоҳ бўлиш чақирилди, маҳаллий матбуотда чиқишлар бўлди.\n"Синий кит" қўрқуви\nЎспиринларни ўз жонига қасд қилиш амалларни ташкил қилганлар Интернет социал тармоқларида "Синий кит" "Тихий дом", "Море китов" деган номлар билан фаолият олиб борган гуруҳлар деб кўрилган.\nУшбу "ёпиқ" гуруҳлар ўз сафларига оилавий муаммолар, ёлғизлик ва депрессияни бошидан кечираётган 13-16 ёшлиларни қабул қилади.\nВа ўз хоҳиши билан қўшилаётганлардан қўлларида гуруҳ рамзини кесиб расм орқали кўрсатиш талаб қилинади.\nШундан сўнг, ўртача 50 босқичдан иборат бўлган, бошқотирмасифат "ўйинлар" бошланади.\nБу каби ўйинлар "4:20 да уйғот", "Ўйин бошланди", "Ҳеч ким абадий эмас" каби шиорлар билан олиб борилади.\nҲар бир топшириқ бажарилганидан сўнг, натижани сурат ёки видео орқали исботлаш сўралади.\nЯкуний босқичда иштирокчидан ўз-ўзини ўлдириш талаб этилади. Бундан бош тортганларни эса оиласига зарар етказиш билан таҳдид қилишади.\nБунда улар иштирокчининг манзили, унга тегишли бўлган маълумотларни бошқотирмаларни бажариш жараёнида билиб олишади.\nКучли психологик таъсирда бўлган ўсмирлар қарши харакат қилишдан бутунлай қўрқиб қолишади.\nАйни пайтда "ўйинга кириб қолган" ёшлар жамиятдан янада узилиб, айни гуруҳ буйруқларига итоатгўйлиги ошиб боради.\nМатбуот хабарларига кўра, маҳаллий руҳшунослар ота-оналарга фарзандлари билан кўпроқ мулоқот қилиш, айнан ўсмирлик пайтидаги ўзгаришларни тўғри қабул қилиш ва дуч келган ё-да, келиши мумкин бўлган муаммоларни муҳокама қилиш ҳамда уларга ечимни биргаликда топиш маслаҳатини беришган.\nЧунки руҳий сиқилиш ҳолатидаги ёшлар онгига ўз жонига қасд қилишга ундайдиган турли расмлар ва видеотасвирлар орқали улар ҳаётга умуман керак эмасликлари ҳақидаги фикр сингдирилади.\n2015 йилнинг ноябрида Филипп Лис "Ф57" номидаги гуруҳни "ВКонтакте" ижтимоий тармоғида ташкил қилгани айтилади.\nУ аввалига "Инсайдер" номли ўз жонига қасад қилишни истаган ёшларни ўз фикридан қайтаришга йўналган гуруҳ билан боғланиб, иштирокчилар билан мулоқот қилиш истагини билдирган.\nРад жавобини олгач, у ўз гуруҳига асос солгани ва ўз жонига қасд қилишга ундайдиган суратлар ва видеоларни интернетга жойлагани айтилади.\nХабарларга кўра, гуруҳ таркибидагиларнинг аксарияти қиз болалар бўлган.\n2016 йил декабр ойларидан Россия, Қозоғистон ва Қирғизистон Ички ишлар хизматлари айни гуруҳларга қарши расман кураш бошлайдилар.\nБугунги кунда бу турдаги гуруҳлар ўз номларида "кит" номини ҳар хил шаклда қўллашади, айнан шу каби белгилар гуруҳнинг асл мақсадини намоён қилади.


Нотариуслар лавозимига танловни онлайн тарзда кузатиб туриш имконияти яратилди\n11:59 / 04.09.2017\nАдлия вазирлиги томонидан янгича тамойил ва ёндашув асосида илк маротаба нотариуслар лавозимига танлов бўлиб ўтмоқда. Танлов замонавий талабларга мос равишда очиқ ва шаффоф тарзда Олий малака комиссияси ҳамда жамоат назорати остида ўтказилмоқда.\nБарчага танлов жараёнини онлайн тарзда кузатиб туриш имконияти берилмоқда. Бу жараёнда самарали жаҳон андозаларидан келиб чиқиб жамоат назорат механизмлари кенг қўлланилиши кўзда тутилган.\nШу мақсадда, Адлия вазирлиги Facebook ижтимоий тармоғида “Адлия билан мулоқот” (Диалог с юстицией) гуруҳи ҳам яратилиб, аҳолининг бу соҳадаги мурожаатлари, таклифлари ва эътирозлари бўйича ишлашнинг янги тизими йўлга қўйилди.\nтанлов Адлия вазирлиги нотариус\nТанловдан ўтмади – нотариус лавозимидан маҳрум бўлади


Ҳанафийлик мазҳабининг Мовароуннаҳрга кириб келиши — KUKALDOSH.UZ\n16.06.2021 / - Ислом тарихи, Мақолалар\nҲанафийлик мазҳабининг Мовароуннаҳрга кириб келиши\nМўтабар манбалардан бирида келтирилишича, “Ҳижрий 95 (милодий 713) йили Қутайба ибн Муслим Шошга юриш бошлади. Халифа Ҳажжож унга ёрдам учун Ироқдан қўшин юборган эди. Қутайба шаввол ойида Шошда ёки Қўшмахонада турганида Ҳажжожнинг ўлими ҳақидаги хабар келди ва бундан қайғуга тушиб, қайтадан Марвга қараб йўлга тушди”. (Абу Жаъфар ат-Табари. “Историяат-Табари”, Ташкент, Фан” 1987, 144). Ўрта Осиёга ислом дини мана шу пайтлардан бошлаб тарқала бошлади.\nЎрта Осиёга фиқҳ илмини биринчилардан бўлиб Абу Ҳафс Кабир роҳ.а. олиб кирганлар. У зотнинг қўлида кўпгина фақиҳлар ва олимлар етишиб чиқди. Ҳатто тарихчиларнинг таъкидлашларича, Бухорода илмнинг тарқалишга, имом ва уламоларнинг ҳурмат топишига сабабчи бўлган киши Абу Ҳафс Кабир роҳ.а. бўлган.\nАбу Ҳафс Кабир роҳ.а. ҳанафий мазҳабининг фиқҳини Ўрта Осиё ва Мовароуннаҳрда тарқалишида жонбозлик кўрсатган бўлса, унинг оиласи, хусусан, ўғли Абдуллоҳнинг бу борада хизмати буюк бўлган. Шунинг учун ҳам уни Абу Ҳафс Сағир, яъни кичик Абу Ҳафс деб аташган.\nАбу Ҳанифа роҳ.а. асос солган мазҳаб VIII аср ўрталарида, унинг ҳаётлик чоғидаёқ тарқала бошлаб, шу асрнинг охирларида узоқ-яқин, жумладан,Ўрта Осиё ва Мовороуннаҳрга етиб келган эди.\nМуҳаммад ибн Ҳасан Шайбоний роҳ.а.нинг мумтоз шогирдларидан бири бўлмиш Абу Ҳафс Аҳмад ибн Ҳафс ал-Кабир ал-Бухорий (832йил) роҳ.а. биринчи бўлиб, IX аср бошларида ушбу мазҳаб таълимотининг ҳақиқий ташувчиси сифатида ўз ватанига қайтиб келди. Бухоро шаҳрини Ҳанафийликнинг муҳум марказларидан бирига айлантирди. Унинг тарбияси отасида бир гуруҳ фақиҳлар, жумладан, ўз даврида Ҳанафий мазхабининг шайхи ва салоҳиятли вакили бўлган унинг ўгли Абу Ҳафс Сағир Муҳаммад ибн Аҳмад ибн Ҳафс р.а. юксак даражали фақиҳ мартабасига етгандир.\nМовароуннаҳрга Ислом дини кириб келганидан сўнг жуда кўпчилик Куфага бориб, Имоми Аъзам Абу Ҳанифа роҳ.а.нинг таълимоти билан танишди ва сафарининг самараси ўлароқ у зотнинг сўзлари ва фатволарини ўз юртига олиб келди. Шу тариқа Хуросон ва Мовароуннаҳр ҳудудлари Абу Ҳанифа роҳ.а.нинг таъсирида шаклланган алоҳида таълимотни қабул қилди.\nҲанафий мазҳаби тарқалиши жараёнига дастлаб, Балх ва Райъ шаҳарларида асос солинди. 142/759-760 йилдаёқ Абу Ҳанифа роҳ.а.нинг шогирдларидан бири Абу Бакр ибн Абдуллоҳ Умар ибн Аҳмад ибн Довуд (ваф. 171/787-788) роҳ.а. Балх шаҳри қозиси бўлган. Ҳатто унинг вафотидан кейин ҳам ҳанафийлар у ерда ўз таъсирини сақлаб турди.\nАбу Ҳанифа роҳматулоҳи алайҳ асос солган ҳанафийлик мазҳаби VIII асрнинг ўрталарида, кенг тарқала бошлаб, шу асрнинг охирларида узоқ-яқин ўлкаларга, жумладан Мовароуннаҳрга етиб келган эди. Турли шаҳарлардаги ҳанафий марказларининг шаклланишига Ироқ, Хуросон мактабларининг таъсири салмоқли бўлди. Муҳаммад ибн Ҳасан Шайбоний роҳ.а. (ваф. 805 й.) нинг шогирди Абу Ҳафс Аҳмад ибн Ҳафс ал-Кабир ал-Бухорий роҳ.а. (150/768-216/832) Бухоро мактабига асос солди.\nУ зотнинг тўлиқ исми шарифи-Аҳмад ибн Ҳафс ибн Забурқон ибн Абдуллоҳ ибн Бухорий. У зот ўз юртида эгаллаши мумкин бўлган барча илмларни пухта ўзлаштиргач, Бағдод сари йўл олдилар. У ерда Имом Муҳаммад роҳ.а.дан ҳанафийлик мазҳаби фиқҳини ўзлаштиргач, яна ўз юртларига қайтиб келадилар. Шу боис, у зот ҳанафийлик таълимотини биринчи бўлиб Мовароуннаҳрга олиб кекган шахс сифатида маълум ва машҳурдирлар.\nАбу Ҳафс Аҳмад ибн Ҳафс Кабир Бухорий роҳ.а. Бухорода илмий ва диний билимлар ривожига катта ҳисса қўшган мадрасага асос солдилар. Шарқшунос олим Анас Боқиевич Холидов бутун араб салтанати ҳудудида илк бора Мовароуннаҳр ва Хуросонда мадрасалар барпо этилганин зикр этиб, биринчи мадраса Бухородаги “Фаржак” мадрасаси деган фикрни илгари суради. Ушбу мадраса 937-йили ёнғин натижасида ёниб кетган. Шунингдек, Ножий Маъруфнинг тадқиқотига таянган ҳолда “Нишопур, Бухоро, Ғазна ва Бушанжда Бағдоддаги биринчи мадраса барпо этилгунга қадар 33 та мадраса мавжуд бўлган”, деган маълумотни келтиради. Бухородаги Абу Ҳафс Кабир мадрасаси ўз замонасида машҳур мадрасалардан саналган. Тарихчи Вамбери ўзининг “Тарихи Бухоро” ва Ас-Саъдий “Тарих ад-Дувал” номли асарларида Имом Абу Ҳафс Кабир Бухорий роҳ.а.нинг мадрасаси ислом оламининг турли ўлкаларидаги олимлар ва талабалар орзу қилган энг яхши мадраса бўлганини таъкидлашган.


ЎзА - Бутунжаҳон сайёҳлик шаҳарлари федерациясининг 2021 йилги саммити Самарқандда ўтказилиши мумкин\n08.09.2018 11:27 Чоп этиш версияси\n2012 йилда Пекин шаҳрида асос солинган мазкур федерация ўтган олти йил давомида аъзолари сонини 58 дан 202 тагача кенгайтириб, жаҳон миқёсида туризм соҳасидаги йирик тузилмалардан бирига айланди. Айни пайтда сайёрамиздаги 66 мамлакат шаҳарлари федерация аъзоси ҳисобланади.\nСамарқанд шаҳри мазкур саммитда меҳмон сифатида иштирок этди ва федерацияга аъзолик масаласи кўриб чиқилди.\nСамарқанд вилояти ҳокимининг туризмни ривожлантириш масалалари бўйича ўринбосари Б.Нуруллаев шаҳарнинг сайёҳлик салоҳияти, соҳани ривожлантириш борасида амалга оширилаётган ишлар ҳақида маълумот берди. Б.Нуруллаев ўз тақдимоти якунида WTCFнинг 2021 йилги саммитини Самарқанд шаҳрида ўтказиш таклифини билдирди.\nФедерация саммити ҳар йили ўтказилса-да икки йилда бир марта Хитой шаҳарлари мезбонлик қилади. 2019 йилги саммитни Хельсинки шаҳрида, 2020 йилда эса яна Хитойда ташкил этиш режалаштирилган.